Asplenium Variegated, Pokok Paku Langsuir Berurat Daun Yang Cantik

Uisshhh langsuir? Menakutkan! Ye, betul nama dia pokok paku langsuir. Siapa je yang tak seram bila dengar atau baca perkataan langsuir tu. Auto seram! Pokok paku langsuir ni sebenarnya ada banyak nama.

Ada orang panggil pokok tanduk rusa, pokok tanduk kijang, pokok sakat, pokok daun semun, bird nest fern, pokok fern dan lain-lain lagi. Dalam banyak-banyak nama tu orang lebih familiar dengan nama pokok tumpang dan paling familiar dengan pokok paku langsuir lah.

Di Indonesia pulak lebih popular dengan nama pokok paku lansguyar/langsuyar plant. Langsuyar tu adalah langsuir. Nak tahu cerita tak kenapa di panggil dengan nama pokok paku langsuir?

Alkisah pokok paku langsuir

Nak dijadikan cerita. Pokok ni asalnya tumbuh liar di hutan. Tumbuh dan hidup menumpang kat pokok pokok besar dalam hutan tu. Dalam pada itu, ada juga kepercayaan orang dulu mengatakan pokok ni didiami makhluk yang bernama langsuir.

Credit : google

Disebabkan pokok paku ni tumpang hidup kat pokok besar, maka mudahlah si langsuir ni nak bertenggek sambil mengilai dan ketawa
terbahak-bahak
. Kira tumpang sekaki lah ni? Ada juga yang kata pokok paku ni tempat langsuir bergayut. Dok terpaku je kat situ agaknya macam di paku.

Mungkin disitu lah bermulanya pokok tersebut di panggil dengan nama pokok paku langsuir. Atau mungkin juga ada yang pernah ternampak atau terserempak semasa melalui pokok tu. Cerita ini mitos dan kepercayaan orang dulu. Wa'allahualam.

Okay, buang jauh-jauh kisah yang agak seram tu. Kita move on ke zaman moden, nama pun berubah  menjadi pokok paku sarang burung.

Asplenium Nidus/Pokok Paku Langsuir

Lebih dikenali dengan nama paku langsuir atau 'bird nest fern'. Asalnya dari family Aspleniceae dengan nama spesisnya Asplenium Nidus. Sejenis tumbuhan paku pakis epifit yang hidup menumpang pada pokok lain.

Kebiasaannya tumbuh pada pokok besar, celah celah pelepah kelapa sawit dan pokok salak. Walaupun dia hidup menumpang, tapi tak mengganggu pertumbuhan pokok yang ditumpang seperti pokok duit-duit. Sebabnya pokok paku ni mampu hidup sendiri.

Daun-daunnya yang berbentuk seperti 'sarang burung' mampu menadah air hujan yang turun dan memerangkap daun-daun yang akhirnya mereput mati menjadi humus dan membekalkan mineral untuk pokok terus hidup.

Penjagaan Asplenium Nidus/Pokok Paku Langsuir

Kalau kau orang perasan, pokok ni biasanya ditanam di dalam sabut dan diletakkan tanah. Sabut tu membantu menyerap dan menyimpan air untuk pertumbuhan pokok paku. Pokok paku ni memerlukan kelembapan yang tinggi  untuk hidup sihat dan subur.

Jangan sesekali letak di tempah yang terdedah terus kepada cahaya matahari terik. Pertumbuhannya akan terbantut dan tidak subur sekiranya daun berwarna kuning atau ada tompok-tompok perang pada daun. Jadi, kenalah letak di tempat yang redup yang membolehkan pokok ni hidup subur tanpa penjagaan yang rapi.

Cara Pembiakan Pokok Paku Langsuir

Pokok paku membiak melalui spora yang terhasil pada bahagian belakang daun. Spora yang halus disebarkan oleh angin ke tempat lain yang mungkin sesuai untuk percambahan/pembentukan anak pokok. Sebab tu pokok paku langsuir mudah tumbuh merata di celah-celah pokok.

Asplenium Variegated

Panjang betul cerita tentang pokok paku langsuir ni. Padahal nak cerita tentang pokok Asplenium Variegated je sebenarnya. Dah lama beli belum sempat repot. Pasu tak beli lagi. Suka tengok pattern urat daun pokok paku langsuir ni. Jenis variegated yang berbeza warna selang seli warna putih dan hijau.

Variegated ni lebih cantik sikit lah daripada Asplenium Nidus yang biasa tu. Tapi kedua-duanya pun cantik untuk hiasan landskap, balkoni dan hiasan luar rumah. Rupa yang unik dan jarang ditemui. Dekat nursery pun tak banyak yang ada.

Kalau ada mungkin harganya agak mahal mengikut saiz. Fiza beli yang mini je, Pasu kecil murahlah sikit. RM10 kalau tak silap Fiza. Beli di Seremban Landscape & Nursery. Kebetulan kot masa tu ada stok. Sebelum ni tak pernah nampak. Jenis pokok paku/asplenium jenis mudah jaga takpe. Kalau buat hiasan gantung cantik ni kan.

Terkejut juga ada yang berharga sampai RM150 sepokok di shopee. Setanding rupanya lah, pokok besar dan rimbun. Ingatkan pokok yang tak berapa nak dipandang ni murah, boleh tahan juga ye. Mungkin sebab value 'rare' dan liar tu kot. Susah nak dapat.


Selamat berhujung minggu. Apa program harini kawan-kawan? Kalau tak ke mana, hari ahad masa untuk berehat-rehat di rumah. Kalau tidak pun masa untuk mengemas rumah. Lama dah tak share resepi dalam blog ni.

Lama juga tak ambil gambar makanan. Tambah pula sekarang asyik mendung je. Lighting tak on point, maka mendung juga mood nak ambil gambar. Lighting is the key dalam photography you know.

So harini nak share lah resepi mudah Bayam Brazil Goreng Celup Tepung. Alah, macam sotong goreng celup tepung tu lah kaedahnya. Resepi ni mudah sebab guna tepung ayam goreng bestari yang terlajak laris digemari ramai.

Bukan main susah lagi nak jumpa stok tepung bestari tu. Yang ada golden salted egg je. Pun bolehlah kan daripada tak ada lansung. Tengok Bayam Brazil dah makin meninggi diri tu, eloklah kita petik dan masak.

Cara petik bayam brazil tu sebaiknya kau orang gunakan gunting dan gunting batang secara menyerong. Lebihan batang tu kau orang boleh tanam semula dengan cara cucuk dalam tanah je. Itulah cara tanam bayam dari batang. Ada orang rendam dalam air dulu. Ikutlah mana yang rasa senang okay.

Tak tahu sebenarnya nak masak apa bayam brazil ni. Paling mudah buat ulam atau buat kerabu bayam brazil. Nak sedap lagi masak bayam brazil goreng belacan atau bayam brazil masak lemak. Nak lain sikit, masak bayam brazil goreng celup tepung bestari je lah.

Resepi Bayam Brazil Goreng Celup Tepung Bestari Golden Salted Egg

Kebetulan stok tepung ayam goreng bestari salted egg tu ada. Haa, tak payah nak fikir lagi dah. Bancuh tepung bestari golden salted egg dengan air kemudian celup kan je bayam brazil yang dah siap potong dan cuci bersih dalam tepung.

Panaskan minyak dan goreng sampai rangup. Sumpah sedap! Tapi kau orang kena makan selepas dimasak lah baru rasa rangup. Bila dah sejuk, dia akan jadi kurang rangup sikit. So akan kurang lah rasa nikmat sedap tu.

Tak ada tepung ayam goreng bestari yang original atau pedas pun tak apa, guna tepung bestari golden salted egg pun okay juga rasa dia. Pastikan kau orang tapis minyak tu selepas angkat. Alas dengan tisu atau kertas penapis minyak.

Baru sedap makan kalau kurang berminyak. Makan benda goreng terlebih minyak ni tak elok juga. Kadang tu rasa pening. Sekali sekala boleh lah makan masakan bergoreng dan rangup macam ni. Krup krap krup krap bunyi dia.

Untuk kau orang yang berdiet tu, eloklah dibuat ulam sahaja bayam brazil ni. Yang tak berdiet tu, bolehlah masak lebih bayam brazil goreng celup tepung ni sebagai kudap-kudapan ala ala kerepek gitu.


Bercuti di Bayfront Hotel Port Dickson. Cantiknya Permandangan Laut!

Percutian 2 hari 1 malam di Bayfront Hotel, Port Dickson tanpa dirancang. Bayfront Hotel, Port Dickson hotel near beach antara hotel murah Port Dickson. Port dickson recommended hotel untuk kau orang yang suka menikmati keindahan tepi pantai yang cantik.

Memanglah Grand Lexis Port Dickson, Avillion Port Dickson lebih dekat dengan laut tapi ikut bajet sendiri belum ke tahap tu lagi. Kalau ada orang sponsor lain cerita dia. Nak booking port dickson chalet Fiza lebih prefer hotel.

Memang teringin sangat nak bercuti selepas terperap lama stay home. Nak rancang awal-awal haritu masih lagi PKP (Perintah Kawalan Pergerakan) dan PKPB (Perintah Kawalan Pergerakan Bersyarat). Memang tak boleh buat apa, stay home je lah.

Sejak PKPP (Pergerakan Kawalan Pergerakan Pemulihan) ni banyak perubahan normal baharu yang boleh kita buat dan kenalah mengikut SOP yang ditetapkan. Syukur angka pertambahan kes baru makin lama makin kurang. Bila angka zero, barulah kita boleh tarik nafas lega sikit dan banyak benda kita boleh buat ke sana ke sini.

Bila tahu PKPP ni boleh bercuti, terus rasa macam nak bercuti nak release stress bila dah berbulan-bulan stay home je. Kebetulan Birthday husband 30 June, sekali bercuti untuk celebrate birthday husband. Kiranya masa sedang elok untuk pergi bercuti.

Gigih cari hotel semua. Dah decide barulah cakap dekat husband. Tak surprise pun lah sebab husband yang akan booking via agoda. Fiza cuma cari dan bayar je lah. Birthday treat kan. Survey punya survey hotel, berkenan betul dengan Bayfront Hotel ni sebab ada balcony menghadap permandangan laut yang cantik!

seaview from balcony

Fiza ni pantang nampak laut, terus rasa macam release terus segala stress. Siapa suka laut, kita geng! Fiza pilih Port Dickson sebab Port Dickson beach semua view dia cantik. Dekat pun dekat dengan rumah. Seremban je kot. Lebih kurang setengah jam dah sampai. Kalau tak jammed lah.

Bayfront Hotel, Port Dickson Hotel Near Beach.

Bayfront Hotel ni tak besar mana dan tak tinggi mana. Setingkat je pun. Mula tu macam tak best juga stay Hotel yang hanya setingkat cuma. Tak privacy lah kalau lepak dekat balcony tu kan. Tapi disebabkan this hotel near beach terus rasa macam best dah Bayfront Hotel ni.

Frontview Bayfront Hotel

Nearest Essentials

Selain berdepan dengan pantai, banyak kemudahan lain yang berdekatan. Dekat dengan Starbucks, McD, tealive, 7 Eleven, Mykori, Maybank,, Pasaraya TF dan banyak lagi. Turun bawah jalan kaki je senang. Tak jauh mana.

Signboard Bayfront Hotel

Entrance lobby Bayfront Hotel

Hotel Lobby

Check in start pukul 2 petang tapi sebab lambat sampai. Lebih kurang pukul 3 lebih baru sampai dan check in. Urusan check in kejap je lebih kurang 5 minit macam tu. Kamiorang je pun yang check in masa tu. Bercuti pada weekdays tak ramai orang dan mungkin masih PKPP ni belum ramai yang bercuti lagi.

Memang suka pilih cuti weekdays sebab tak ramai orang. Elok juga tak bersesak dalam tempoh PKPP ni. Suka tengok dekorasi hotel lobby Bayfront Hotel ni. Nampak tu ada garisan tu. Kalau ramai kena lah beratur dan ikut SOP. Cuti cuti juga, SOP jangan dilupakan.

Hotel Lobby

Macam biasalah dalam bilik disediakan air, mug, sudu, cerek elektrik dan juga teh uncang. Bolehlah mengeteh ke mengopi malam-malam dan untuk breakfast.

Bilik Luas dan Bersih

Masuk masuk je, sebelah kiri open wardrobe, table top dan bilik air. Ada beberapa hanger yang tak boleh ditanggalkan. Orang tak berapa tinggi macam Fiza memang strunggle lah nak menggantung baju. Husband lah jadi mangsa tukang gantung baju. Hihi

Open wardrobe, table top and bathroom

Kalau stay mana-mana hotel, kebersihan tu paling penting. Sebab kalau bilik tak bersih memang spoil mood bercuti. Betul tak? Sangat puas hati dengan kebersihan bilik Bayfront Hotel ni. Bau bilik pun wangi. Tak ada bau-bau yang kurang menyenangkan. So far kebersihan masih di tahap yang bagus.

Kau orang tengok bilik ni luas ke tidak? Untuk kami berdua kira luas dah ni. Makeup table pun ada tapi nak makeup tu kurang yakin dengan pengcahayaan lampu kuning ni. Kena juga make up dekat sliding door baru puas hati. Siap-siaplah bawa cermin sendiri ye.

Sambil berehat dalam bilik bolehlah layan TV. Husband je yang sempat layan TV. Fiza dok layan view kat luar tu je. Tak berminat tengok TV. Kat rumah pun jarang tengok TV apatah lagi bercuti. Itu bukan Fiza lah. Lebih baik layan view laut kat luar tu.

King size bed

Sumpah suka gila dengan permandangan laut bila lepak dekat balcony ni ha. Duduk lama sambil menikmati permandangan laut lama lama pun tak pe. Tak ada hal lah. Sepanjang stay Bayfront Hotel ni, tak kemana-mana pun kamiorang. Hanya lepak kat bilik dan balcony je. Keluar pun turun bawah pergi 7 Eleven, tealive dan jalan jalan tepi pantai je.

Oh ya, kat bawah pun ada kedai kek King's. Tak perlu susah payah nak beli kek untuk husband. Beli je kat bawah. Fiza beli slice je lah. Nak makan pun berdua je kan. Beli Red Velvet Cake dengan Salted Caramel Cake. Dua-dua sedap!

Kononnya nak tunggu malam baru celebrate birthday. Tapi tak sempat ke malam, tempting dengan kek Red Velvet ni. So husband kata makan dulu lah. Lagipun tak ada peti ais nak simpan kek pun. Fiza pun ON je lah. Bab makan jangan ditolak. Tak sabar juga nak tunggu malam makan kek. Dahlah Red Velvet tu paling favourite.

Ni siapa punya birthday ni? Beli kek ikut taste sendiri. Alah, husband pun suka Red Velvet juga. Takyah gaduh-gaduh. Citarasa sama! Petang-petang sebelum maghrib kononnya nak tengok sunset view. Sekali non hado sunset. Tak ada rezeki lah kan.

Seronok dapat lepak kat balcony sambil menikmati angin sepoi sepoi bahasa tepi pantai dan menikmati keindahan laut. Walaupun tak ada pantai berpasir ada tambak batu. Kira okay dah tu kan. Ikutkan nak je lepak tepi pantai dengan walking trail tu. Ramai je lepak-lepak kat situ.

Malas nak turun, why not lepak dekat balcony je. Sambil lepak sambil berangan. Kalau ada rumah tepi pantai macam ni tentu seronok kan! Tak salah berangan. Berangan kan percuma.

Malam tak keluar mana, lepak lagi dekat balcony enjoy view malam pulak walaupun tak nampak pantai. Haha..ini baru baru menikmati cuti dan rehat. Esoknya before pukul 12pm check out. Pagi tu tak keluar mana, sarapan roti je beli kat 7 Eleven. Sayang betul nak tinggalkan bilik dan view laut tu.

Ikutkan nak je extend cuti. Survey juga hotel yang lain kononnnya nak extend cuti. Tapi cuti pun masih kena fikirkan kerja yang masih pending tu kan. Marilah pulang ke rumah. So far sangat puas hati stay di Bayfront Hotel Port Dickson ni.

Sesuailah untuk bercuti honeymoon ke atau bercuti dengan family dan kawan-kawan. Bilik luas dan bersih. Harga pun semalam RM116 macam tu sekali tax dan tolak points agoda. Masih okay lah kan harganya untuk bilik seaview ni. Bilik hotel yang seaview ni selalu rate dia lebih dari seratus lebih. Ke?

Happy dapat bercuti setelah terperap lama. Ikut plan, masa birthday Fiza bulan February haritu nak bercuti. Tapi ye lah kan, belum sempat plan lagi masa tu dah pandemik dah mula merebak dan lepas tu baru PKP bermula. Kita hanya merancang, Allah yang menentukan.

Kalau kau orang suka pantai dan nak bercuti di Port Dickson tu boleh lah cuba menginap di Bayfront Hotel. Recommended! Thank you Bayfront Hotel for your service.

Bayfront Hotel

1-1-3A Persiaran Waterfront, PD Waterfront Port Dickson, 71000 Port Dickson, Port Dickson Waterfront, Port Dickson, Malaysia, 71000

Popular Landmarks

Alive 3D Art Gallery

Kota Lukut

Army Museum

Teluk Kemang Beach

Upside Down Art Gallery

Blue Lagoon Beach

Cape Rachado Lighthouse


Biskut Lemak Pun Sedap

Dua tiga hari ni hujan turun. Sejuk ya amat! Jimat sikit penggunaan air cond. Ye tak? Mungkinkah bil elektrik akan naik lagi? Tunggu lah beberapa hari bil akan datang. Harap-harap tak sebanyak bulan lepas yang ramai complaint tu.

Musim hujan ni perut pun buat hal mintak makanan je kerjanya. Paling tidak pun ambil biskut lemak empat segi tu cicah dengan air panas pun sedap. Tak kira lah air teh ke kopi ke tetap sedap. Ada orang panggil biskut lebar, ada juga panggil biskut tawar. Yang panggil biskut kering pun ada.

Biskut = Roti

Tapi oghang utagha dia akan panggil biskut tu roti. Betul tak? Dulu pelik gak masa study kat Penang kawan orang kedah duk suruh ambil roti padahal takde pun roti. Rupanya biskut tu dorang panggil roti. Ohhhh baru lah tahu.

Kira pelik jugaklah mula mula tu. Almaklumlah orang Selatan ke Utara, baru nak faham culture kat sana kan. Tapi bila dah duduk lama faham dah lah sikit sikit loghat orang utagha. Cuma nak cakap memang tak pandai lansung.

Biskut Lemak Dan Kenangan

Masih ingat lagi. Dulu kalau pergi rumah arwah atok minah, mesti dia jamu air kopi dengan biskut lemak ni. Tak kira pagi petang siang malam, ini je yang akan dia hidangkan. Hanya ini saja hidangan yang larat dihidangkan. Walaupun hidangan tu ringkas je. Tapi atok punya kopi tu sedap pekat likat. Sedap betul! Rindu air kopi atok.

Rumah arwah atok tak jauh mana. Jalan kaki je. Kadang tu main main singgah rumah atok sebab nak minum kopi atok. Heii perangai sangat kan! Bila minum kopi o pekat makan dengan biskut ni mesti teringat atok.

Al-Fatihah...

Biskut Kesukaan Ramai

Betul ke biskut lemak ni kesukaan ramai? Kau orang suka tak? Biskut lemak ni biskut wajib ada kat rumah. Dah habis mesti restock. Masa lapar tak tahu nak makan atau nak masak apa, makan biskut cicah kopi je pun dah sedap.

Masa lapar memang laku betul. Orang dulu dulu suka hidangkan biskut lemak dengan air kopi o atau teh o untuk minum petang. Tanpa sedar dan makan berkeping keping dah. Tapi ada je yang tak suka makan biskut kan.

Fiza paling suka yang jenis butter tu. Butter Cream Cracker rasa dia lagi lemak dari cream cracker. Biasanya beli brand Julie's tu harga lebih berpatutan.

Pelbagai Menu Dari Biskut Lemak

Apa yang boleh dibuat dengan biskut lemak ni? Biasanya orang akan buat cheesekut, murtabak cream cracker, sandwich cream cracker dan bermacam-macam lagi lah. Tapi yang biasa orang guna untuk buat cheesekut tu lah.

Sarapan pagi makan biskut lemak legend ni pun okay. Lagi lagi kalau tak sempat tu. Apa ada hal makan biskut pun. Janji perut kenyang.


Calathea Ornata Daun Lebar Bercorak Garisan Putih

Selamat pagi! Ada baik ka hari ni? Syukur dua hari ni sejuk je bila hujan turun lama sikit. Kalau tidak, panas sampai ke malam. Kesian air cond kena kerja lebih masa. Harap bil elektrik tak sekencang bulan lepas. Sampai RM200 lebih pergi dia.

Haa kalau panas, marilah kita perbanyakkan tanam pokok dalam hutan batu. Tak banyak sikit pun jadilah. Alang-alang sejukkan udara, sedap juga mata memandang boleh sejukkan hati juga. Tak gitu?

Siapa pencinta pokok Calathea? Saya salah seorang yang suka dengan calathea plant family. Suka jenis pokok berdaun lebar dan bercorak cantik.
Calathea Luthea
lebar macam pokok pisang tu. Plain colour je kan.

Calathea Roseopicta
 daun dia bercorak macam ekor burung merak atau api. Ada beberapa jenis dan warna. Lagi satu koleksi yang saya ada, Calathea Ornata. Yang ni ambil kat rumah mak je. Tak payah susah-susah beli sebab rumah mak banyak juga jenis Calathea yang ada.

CALATHEA ORNATA

Calathea Ornata, green houseplant with white stripes. Dia macam Calathea Ornata White Star. Cuma White Star tu garisan putih dia lebih rapat. Betul tak? Pattern dia lebih kurang tapi berbeza jarak garisan tu.

Well, tak dinafikan lah yang calathea plant family ni sangat sesuai untuk hiasan luar dan hiasan dalam rumah sebab pattern daun dia sangat cantik. Tambah lagi daun dia yang lebar tu buat nampak redup sikit.

Mata pun sedap memandang tumbuhan hijau dan bolehlah dijadikan terapi. Dah terjebak dengan houseplant ni, tahulah perasan dia macamana kalau dah jatuh cinta dengan pepokok.

Penjagaan Calathea

Calathea ni bukan sejenis pokok yang susah dijaga. Paling senang hidup kalau ditanam di dalam tanah tanpa pasu. Memang elok membesar dan membiak.

Kalau tanam dalam pasu, dia lambat membesar sikit. Iyelah kan, ruang nak membesar tu tak berapa luas. Memang lambat lah sikit. Sesuai lah untuk hiasan dalam rumah letak dalam pasu.

Calathea ni mak saya letak tempat redup bawah pokok rambutan. Tak tahan panas agaknya kot. Kat rumah saya pun letak dekat car porch je. Janji dapat cahaya cukup dan air cukup kira okaylah. Tak leceh sangat nak menjaga.

Nak cepat besar, letaklah baja untuk lebih subur atau galakkan cepat membesar. Tak susah mana nak jaga pokok ni. Buang jauh-jauh ayat cliche tangan panas tak pandai tanam pokok, kalau tanam pokok mesti mati.

Dulu saya pun macam tu juga. Akhirnya berjaya juga menjaga pokok dan propagate pokok lain sampai dah berpasu-pasu dah. Kena tahu kaedahnya baru lah menjadi. Tak cuba tak tahu.


Cantik dan Jernih Air Sungai Rambai. Tapi...Ada buaya!

Baru baru ni viral Air Sungai Rambai yang cantik dan jernih. Maldives Malaysia katanya lah. Ye betul, sangat cantik! Tapi yang kurang sedap di dengar bila kata ada buaya! Bukan buaya darat tapi buaya betul betul. Habitat buaya tau!

Serius lah??? Antara percaya dengan tidak je Sungai Rambai ni ada buaya. Terfikir juga, tak bahaya ke datang Sungai Rambai tu? Buaya tu tak makan orang ke? Banyak betul persoalan yang keluar dari dalam kepala ni. Ke tempat tu ada orang jaga?

“Jangan disangka air yang tenang tiada buaya”

Buatnya orang luar datang tanpa kaji dulu tempat tu, syok tengah ambil gambar. Tiba tiba ada sang buaya tu muncul. Memang lari tak cukup tanah lah cerita dia. Kau orang berani tak nak datang?

Kejernihan dan kecantikan air sungai rambai ni salah satu perubahan alam sekitar selepas PKP (Perintah Kawalan Pergerakan). Inilah tandanya alam sekitar kembali pulih dan cantik semulajadi tanpa pencemaran alam sekitar dan pencemaran dari manusia.

Credit photo :
@faisalmaps

Siapa je yang tak teruja tengok kejernihan air sungai macam ni. Kagum betul di Malaysia sebenarnya masih ada sungai yang masih cantik, jernih airnya dan terjaga kebersihan.

Katanya Sungai Rambai sebelum ni memang pernah jernih cuma tak pernah sejernih yang sekarang. Soalnya, agak-agak sampai bila kejernihan air sungai ni? Biasa benda viral ni laju je masing-masing sampai. Cuma tu lah, bab buaya tu kena fikir panjang.

Credit photo :
@faisalmaps

Nak pergi ke tidak? Mungkin juga sebab tu masih ada yang ragu ragu nak pergi Sungai Rambai ke tidak. Hati macam nak pergi. Nak tengok in real kejernihan air sungai tu. Tapi nak jejak pun rasa seram dah bila tahu ada buaya.

Ada baca juga
kisah perjanjian antara penduduk kampung dengan buaya
. Dimana reptilia yang ada tidak memberi ancaman kepada manusia yang telah tinggal lama di kampung tu. Dah macam perkara biasa bagi mereka. Nak tahu lebih lanjut kisahnya boleh klik link yang Fiza highlight tu. Atau boleh baca sedikit ringkasan di bawah.

Kisah perjanjian antara penduduk kampung dengan buaya

Penduduk di kawasan Sungai Kesang percaya perjanjian yang telah dibuat antara penduduk terdahulu dengan buaya yang tinggal di sana menjadikan keduanya mempunyai hubungan baik.
Meskipun telah wujud sejak sekian lama di sana, buaya yang tinggal di sana tidak pernah dianggap sebagai ancaman kerana tidak pernah mengganggu penduduk, dan anggaran awal buaya yang mendiami kawasan sungai tersebut adalah sebanyak 100 ekor dengan kepanjangan sekitar dua meter.
Kisah yang sudah lama berlaku itu dikatakan bermula apabila nelayan telah membantu anak buaya yang tersangkut di jaring. Kerana bantuan tersebut, buaya dewasa telah berjanji tidak akan mengganggu nelayan yang akan menangka ikan.
Pada Mei 2019, Pengerusi Pertubuhan Pengurusan Sumber Perikanan Kesang, Rosman Selamat berkata kewujudan buaya di sana tidak menggusarkan nelayan setiap kali ke laut kerana reptilia itu tidak pernah mengganggu penduduk.
Meskipun kelibatnya dilihat, reptilia tersebut tidak memberikan ancaman dan buat penduduk yang membesar di sana, kehadiran haiwan tersebut seolah-olah sebati dalam kehidupan mereka. Malah ada yang melarikan diri sebaik sahaja terdengar bunyi enjin bot seakan menghormati nelayan yang hendak ke laut dan akan timbul namun tidak mendekat apabila mereka mematikan enjin.
Namun kata Rosman, fenomena tersebut sudah terhenti sekitar empat ke lima tahun dahulu. Buaya-buaya itu kini seakan berubah sikap apabila habitatnya di hulu Sungai Kesang musnah selepas kawasan tersebut terlibat dengan projek pengairan.
Jika dahulu berpuluh-puluh biji telur buaya dan kelibat buata dapat dilihat di kawasan hulu sungai, tengah sungai antara sempadan Kesang dan Merlimau, Melaka, namun kini habitat baharu reptilia itu tidak lagi diketahui.
Keadaan tersebut telah menimbulkan kebimbangan kerana reptilia tersebut dikatakan sering berlegar sehinggalah di kawasan berhampiran jeti.-
Credit : Odisi.my

Credit : google

Dalam mencari gambar kat google, ada juga nampak beberapa gambar orang mandi manda dan lepak di tepi sungai ni. Papan tanda juga dah dipasang bagi mengingatkan pengujung supaya lebih berhati hati jika datang sini.

Tak dinafikan, Air Sungai Rambai ni memang cantik dan jernih. Permandangan suasana kampung tu pun sangat cantik. Salah satu tempat yang menarik di Melaka dan tempat yang menarik juga untuk photoshoot. AWAS! Hati hati okay.


CARA AMALKAN INTERMITTENT FASTING (IF)

Azam untuk kurus tak pernah pupus selagi tak kurus walaupun hot hot chicken poop. Dia tetap nak simpan elok-elok azam tu. Nak diet bila entah. Dah cuba
diet atkins
 tapi tak boleh nak teruskan. Terasa terlalu tough untuk diteruskan.

Berjaya tu memang berjaya, dua minggu je bertahan. Jiwa tak cukup kental cerita dia. Dulu memang trend diet atkins tu. Sekarang ramai yang mula terjebak dengan Diet kaedah Intermittent Fasting (IF). Bunyi macam  menarik untuk dicuba tu. Sekarang pun dah ada intermittent fasting app. Cukup mudah dah sekarang ni.

Cerita zaman sebelum kahwin semua pakat dok nak kuruskan badan takut baju kahwin tak muat. Lepas kahwin..saiz bertukar pun tak hairan dah. Eh ye ke? Hari hari dok risau berat naik tapi lepas makan baru rasa nak insaf.

Masa makan tak reti nak insaf. Ish ish ishhhh.ape nak jadi lah (cakap dengan diri sendiri) dan jangan salahkan makanan yang sedap tu. Makanan lansung tak bersalah. Bila semakin meingkat umur ni, misi nak kurus tu lebih kepada untuk kesihatan.

Kurus nampak cantik itu bonus. Jangan terus judge, kurus itu cantik. Selalu kita anggap macam tu kan. Cantik itu subjektif. Jangan body shaming okay! Sekarang ni macam-macam penyakit yang ada, jadi kita patut lebih sayangi diri kita dengan jaga kesihatan. Siapa lagi kalau bukan diri sendiri.

Ada lah terbaca perjalanan Intermittent Fasting #tipskurusfarhananazli1. Katanya lost 28kg daripada 98kg. Kiranya sekarang berat badan dia 70kg. Hebat sangat tu boleh turun berat sebanyak itu. Dia pun ada kongsikan tips macamana nak kurus dengan Itermittent Fasting sampai dia boleh hilang 28 kilogram tu.

1. ELAKKAN SEGALA MINUMAN BERGULA

Yes, ini kunci utama dia kalau betul betul nak kurus. Minum air masak, air putih, air kosong dan air yang sewaktu dengannya. Tak perlu 2-3 liter. Cukup sekadar bila haus dan minum. Dan minum lah jika rasa nak minum.

Yang penting air masak, tak kiralah berais atau tidak. Semuanya boleh sebab air masak 0 kalori. Usah takut dengan mitos mitos yang mengatakan bahawa air sejuk dan berais ni membuncitkan perut atau tak boleh diminum masa untuk diet.

2. AMALKAN DIET INTERMITTENT FASTING (IF)

Kaedah IF ni macam kita berpuasa. Dah biasa berpuasa, for sure lebih memudahkan kita. Nak puasa sunat, boleh teruskan. Tapi jangan pulak puasa sunat tapi niat nak kurus pulak. Dah terpesong niat sebenar tu.

Puasa IF ni tak boleh makan dan dibenarkan minum sahaja. Minuman tak berkalori sahaja dibenarkan which is air masak! IF boleh dibuat ikut keselesaan kita. Ada yang buat intermittent fasting 12 hours, 12 hours lagi boleh makan. Ada yang buat intermittent fasting 18/6 iaitu 18 hours puasa, 6 hours boleh makan.

Ada juga yang amalkan intermittent fasting 16/8. Ikut mana yang selesa dan kemampuan masing-masing. Boleh tengok Intermittent fasting before and after Lisa Surihani. Lepas bersalin anak kedua, dia amalkan IF ni kalau tak silap. Memang terbukti berkesan.

Kena ingat, masa yang boleh makan tu kenalah ikut jadual makan yang betul. Contohnya untuk 12 jam puasa dan 12 jam makan.

Sarapan 8 pagi

Snack 10 pagi

Lunch 1 tengahari

Snack 5 petang

Dinner 7 malam

Selepas pukul 8 malam tu tak dibenarkan ambil apa-apa makanan dan minuman berkalori. Air masak sahaja dibenarkan.

3. SARAPAN SEKADAR ALAS PERUT

Disarankan pagi pagi makanlah sekadaran yang ringan ringan tapi mengenyangkan. Jangan makan nasi dan menu yang bergoreng. Tengah diet kan? Cukup sekadar makan telur rebus 2 biji atau 2 biji telur separuh masak dengan 2 keping roti bakar atau sandwich telur.

4. SNACKING

Jika lapar makan dan kalau dah biasa hadap snack kerepek tu, sila tukarkan dengan makan buah-buahan sekadar untuk alas perut dari berlapar. Masa inilah untuk latih 'makan ketika lapar'.

5. AMALKAN SUKU-SUKU SEPARUH (SSS)

Jika makan nasi untuk lunch atau dinner, amalkan pinggan SSS. Suku Pinggan Nasi , Suku Pinggan Lauk  dan Separuh Pinggan Sayur. Tapi awas ya jangan repeat SSS untuk pinggan kedua. Masa ni juga untuk melatih diri 'berhenti sebelum kenyang'

6. NO KUIH MUIH ATAU JUNK FOOD

Elakkan makan segala jenis kuih, kek, makanan ringan dan makanan segera. Mahupun makanan yang tidak berkhasiat. Nak kurus dengan cepat dan dengan cara yang sihat, sila fikir baik-baik sebelum makan. Nak kurus kan?

7. BERSENAM

Bersenam tu tidak perlu try hard sangat. Pilihlah apa apa jenis senaman ringan yang mampu dibuat. 30 minit sehari dah memadai untuk bakar lemak.

Amacam boleh tak tu? Terima kasih untuk
#tipskurusfarhananazli1
 kerana sudi kongsikan tips melalui pengalaman dia. Kau orang yang nak cuba diet IF tu bolehlah cuba hadamkan tips yang dikongsikan ni.

Dah boleh dah stop ternak lemak. Okay baik, Fiza tengah nak mencari kekuatan untuk mulakan. Nak kena planning juga ni. Tak boleh drastik sangat nak kurus ni. Nak kurus rilek rilek je dan enjoy diet journey.

Tengok ramai yang mengurus ni, heiii jealous pulak tengok. Kita bila lagi? Eee..soalan yang susah nak jawab. Kan kan kan...Bila buat IF ni kenalah intermittent fasting coffee serta merta. Aduhaiii..


DIY Tempat Gantung Pasu Bunga

Selamat pagi awak semua. Harap semuanya sihat dan cergas bekerja hari ni. Masih ada monday blues lagi ke? Rasanya semua semangat bekerja sebab dah lama terperap Work From Home. Kalau masih ada monday blues tak salah pun. Perkara biasa lah kan.

Pagi-pagi segarkan mata tengok pepokok hijau untuk terapi mata. Bertambah seronok bila tempat gantung pasu bunga dah siap. Dah lama simpan idea nak diy  tempat gantung pasu bunga untuk pokok gantung dan pasu bunga gantung.

Akhirnya siap juga diy rak pasu bunga gantung hasil kerja tangan suami. DIY hiasan gantung dan cara ikat pasu bunga gantung tu Fiza pernah share dulu. Bolehlah rujuk balik entry
DIY Macrame know hanging planters
.

Mula mula letak dekat car porch bahagian dalam sikit tapi cahaya kurang pulak

Kalau kau orang nak diy hiasan gantung, boleh je buat macam ni. Jimat pun jimat. Caranya pun mudah je. Cuma yang rumitnya kena buat lubang untuk screw. Pastikan ada driller lah baru menjadi.

DIY TEMPAT GANTUNG PASU BUNGA

5 Batang penypu (Boleh beli kat kedai hardware, RM2/sebatang)

2 screw panjang

Tali guni (jute rope)

Cara

Silangkan dua batang kayu, tandakan dan tebung lubang di tengah. Kemudian screw kan. Pastikan tanda kedua dua belah kayu bersilang tu sama level ye. Pada hujung kayu yang melintang tu tebuk lubang juga untuk masukkan screw kayu yang bersilang tu.

Ikutkan nak je letak kayu melintang tu atas antara kayu bersilang tu tapi macam tak yakin pula takut tergerak sana sini. Nak kukuhkan dia lagi kenalah tebuk dan guna screw panjang tembus hujung kayu tu. Nak lagi kukuh ikatlah guna tali. Double kukuh gitu.

Pindah tempat kat depan sikit baru ada cahaya secukupnya.

Settle bahagian atas, pada bahagian bawah pun screw juga di tengah kayu. Masukkan tali dan ikat supaya kayu tu tak terkepak dan lebih kukuh.

Dah siap tu bolehlah gantung segala jenis bunga dan pokok hiasan yang boleh digantung. Gantung pun kenalah pasu comel-comel je. Pasu besar dan berat tak digalakkan. Risau pulak kalau patah kayu tu nanti. Kira yang ringan-ringan je lah ni.

Barulah sedap mata memandang gantung macam ni. Almaklumlah pokok makin banyak lepas propagate berpasu-pasu dalam pasu comel. Tak tahu mana nak letak dah.

Ada tempat gantung pasu ni lebih kemas hiasan pepokok yang ada dan jimat ruang. Bawah tu ada ruang boleh letak pokok besar.


Hilltop Cuisine Kota Warisan, Port Makan Baru Di Sepang. Pakej Sunset View.

Kawan-kawan, nak tahu tak ada port makan baru atas bukit yang cantik di Sepang. Siap sekali dapat pakej sunset view yang cantik. Nama tempat tu Hilltop Cuisine Kota Warisan.

Kalau kau orang bosan tak ada aktiviti hujung minggu bolehlah ajak family atau kawan-kawan makan di Hilltop Cuisine Kota Warisan, Sepang. Nak makan pada hari biasa pun boleh. Katanya hidden gems di Sepang.

Tak pasti lah pulak dah berapa lama beroperasi. Yang pastinya permandangan hilltop/puncak bukittu memang awesome! Sambil makan sambil menikmati keindahan ciptaan Allah tersangatlahlah nikmatnya.

Credit :
Hilltop Cuisine Kota Warisan

Ada rezeki dan datang tempat pada masanya, dapatlah enjoy sunset view tu. Kalau tak dapat enjoy sunset view boleh enjoy udara segar disertai dengan angin sepoi sepoi bahasa atas bukit waktu petang-petang.

Tak sempat datang petang, dinner pun menarik juga atas bukit ni kan. Tempat makan yang permandangannya mahal tapi boleh dapat secara percuma. Tak percuma lah, tetap kena makan kat situ. Ke boleh je datang enjoy tengok view? Entah lah ye.

Ada sesiapa boleh clarify ke? atau ada yang dah pergi bolehlah kongsikan pengalaman kau orang dalam kotak komen di bawah entry ni. Siapa je yang tak suka datang tempat macam ni. Haruslah semua orang pun suka.

Tambah lagi tengok hidangan menu dia nampak menyelerakan. Harga dan Kesedapan tu kau orang kena pergi dan nilaikan sendiri lah. Fiza tak pernah pergi tak boleh nak sembang lebih. Just nak share tempat makan yang menarik.

Kalau nak kelainan sikit boleh lah makan kat sini. Buat surprise candle light dinner acah acah romantik pun menarik juga kan. Birthday party ke nak celebrate event ala garden ke pun nice sangat. Bolehlah difikir-fikirkan dan book sesiap.

Boleh juga letak dalam list tempat menarik untuk photoshoot kahwin ke, pre wedding ke dan lain-lain. Nampak ada juga yang kongsikan gambar photoshoot kahwin kat sini. Macam cantik pulak. Yang berdekatan tu bolehlah cuba datang dan rasakan pengalaman makan di Hilltop Cuisine Kota Warisan Sepang ni.

Yang jauh, kalau terrr lalu Sepang boleh juga singgah kejap di sini. Kalau rasa tempat ni menarik pada kau orang lah.

Hilltop Cuisine Kota Warisan

Cosy · Casual · Good for kids

Address: Hilltop cuisine, Persiaran Warisan, Kota Warisan, 43900 Sepang, Selangor

Hours: Closed ⋅ Opens 4PM

Phone: 013-778 9244

Hours or services may differ


Jalan-Jalan di PD Waterfront

Sepanjang stay dekat Bayfront Hotel, Port Dickson yang sehari cuma tu. Tak kemana pun kamiorang pergi. Cuma pergi makan ikan bakar dekat Kampung Pasir Panjang tu je. Kalau turun bawah pun jalan-jalan di tepian pantai laluan jalan kaki tu je.

Bayfront hotel ni lokasi dia dekat dengan PD (Port Dickson) Waterfront je. PD Waterfront, salah satu tempat menarik di Port Dickson yang boleh lepak-lepak menikmati keindahan pantai. Tapi tak boleh mandi lah kat sini.

Nak mandi manda kena pergi pantai Teluk Kemang yang sentiasa meriah dipenuhi ramai orang sebab ada banyak aktiviti kat pantai Teluk Kemang. Itu yang orang ramai suka pergi.

Tapi jenis Fiza tak suka bersesak sangat. Jalan-jalan tepi pantai tengok pantai tak boleh manda manda pun takpe. Dah besar ni tak ada dah lah nak mandi manda tepi pantai.

Suka tengok pantai tapi tak suka mandi laut sebab dulu kononnya takut kulit gelap. Nak putihkan kulit kemain susah, nak gelapkan sekejap nau.

Suka mandi air terjun sejuk tapi fikirkan bahaya batu licin tu tak jadi lah. Mandi kat swimming pool atau berendam dalam bathtub je lah gitu.

Sebenarnya macam tak pernah tahu pun sebenarnya kewujudan PD Waterfront ni celah mana. Kalau tak stay dekat Bayfront Hotel ni memang tak pernah tahu dan tak pergi PD Waterfront ni.

Padahal rajin juga ke Port Dickson ni. Asyik pergi tempat yang sama
Pantai Cahaya dengan Pulau Burung
 tu mana nak sampainya kat tempat lain kan. So now dah boleh
blue
 tick PD Waterfront dalam senarai tempat menarik di Port Dickson yang dah pernah pergi.

PD Waterfront ni berdepan dengan McD dan Starbucks. Kalau lepak kat Starbucks atau McD pun best juga lah sesambil tengok kebiruan laut yang cantik ni.

Ada juga mural kartun lat yang comel ni ha. Tetiba ada pulak sensorang kat sini dengan gambar cupcake. Fiza tak ambil pulak gambar cupcake tu.

Lagi satu ada lukisan puntung rokok. Sebenarnya Paip PVC ni. Bagus juga idea buat lukisan puntung rokok ni untuk peringatan para perokok jangan buang puntung rokok merata-rata. Kalau tak perasan juga tak tahu lah nak kata.

Pembuang puntung rokok memang tak ada tapi pembuang sampah kat mana-mana pun ada. Masih ada yang tak sedar lagi nak jaga kebersihan alam sekitar.

Sampah plastik merata-rata. Kalau ye pun nak berkelah tepi pantai, jangan buang sampah merata-rata. Aduhaiii..penat lah nak ingatkan. Kalau ada signboard pun bukan baca pun.

Nice sangat permandangan laut kat PD Waterfront ni. Ini kalau rumah dekat tepi laut, memang Fiza duduk tepi laut je buat kerja. Mesti banyak idea keluar mencurah-curah mengalir. Haha..kemain sangat kan.

Di tepian pantai, sempat jugalah snap pokok bunga seri pagi a.k.a morning glory. Cantik pulak dia kembang di waktu pagi. Rasa nak ambil je nak tanam kat rumah. Tapi taklah nak ambil pun. Ambil gambar pun jadi lah buat kenangan dan simpan buat koleksi gambar.


Jenis-Jenis Spesis Aglaonema Koleksi Mak

Aglaonema
, berbelit lidah nak menyebutya pun. Apa entah nama dia dalam bahasa melayu. Dikenali juga dengan nama Chinese Evergreen Varieties kalau tak silap lah. Ke salah? Dah google pun tak ada jawapannya. Ada sesiapa tahu? Anglaonema species identification ni memang agak failed lah. Banyak betul spesis dia.

Masa PKP haritu ada tengok video pokok-pokok bunga mak yang Fiza rakam masa last balik kampung sebelum PKP. Dah tengok video baru sedar yang banyak rupanya pokok-pokok bunga mak yang cantik-cantik terutamanya spesis aglaonema varieties ni.

Kalau pokok cantik-cantik tu mak dah ada, tak payah susah payah pergi pergi nursery lagi kannnn. Kita bodek mak sikit mesti dapat punya. Silap-silap boleh bawak balik pasu sekali.

Ye, betul! Kadang tu bermacam-macam bunga dia suruh ambil. Kita pulak tak berkenan. Ambil mana yang berkenan je. Yang tengah viral dan cantik tu memang laju je ambil siap-siap ketepikan. Takut lupa nak bawa balik. haha..perangai betul kan.

Aglaonema Berdaun Bujur Yang Cantik

Aglaonema sejenis tanaman hiasan rumah yang mempunyai bermacam-macam jenis corak daun yang berbeza-beza. Tanaman aglaonema ni berasal dari hutan tropika dengan memerlukan cahaya yang kurang dan kelembapan yang tinggi.

Jenis-jenis aglaonema yang ada kat rumah mak kat kampung tu agak banyak jugalah. Fiza ambil gambar mana yang nampak cantik je. Ambil gambar je tak ambil bawa balik sebab rasa macam kurang berkenan pulak dengan aglaonema ni.

Suka tengok corak dan warna daun dia yang pelbagai. Lagipun rumah kita dah banyak pokok sangat awak. Tak tahu mana nak letak dah sebab laman pun tak berapa nak luas.

Aglaonema Donna Carmen

Perasan tak aglaonema donna carmen ni macam daun pokok puding yang dulu-dulu banyak di tanam di kampung-kampung tu. Corak dia berbintik-bintik warna kuning dan latar belakang daun warna hijau. Batang daun di tengah berwarna seakan-akan warna pink.

Aglaonema Golden Bay

Spesis golden bay ni seakan-akan silver bay. Kadang confuse nak bezakan antara dua ni. Cuma kalau golden bay dia punya alur batang tengah daun warna putih, warna silver yang lebar dan daun hijau gelap.

Aglaonema Silver Bay

Aglaonema silver bay ni pulak dia tak ada alur batang putih di tengah. Warna dia seakan-akan sama warna dengan corak silver tu. Betul tak?

Aglaonema Spring Snow

Okay, spesis spring snow ni sangat mudah nak kenal sebab nampak je dot dot splash putih ni dah boleh kenal spring snow. Rupa macam taburan snow macam tu.

Unknown Aglaonema

Nama dia bukan unknown ye tapi spesis dia belum dikenalpasti lagi. Kotlah ada yang tahu, boleh share dalam ruangan komen. Dalam semua spesis koleksi mak, yang unkown ni je Fiza bawa balik. Tapi taklah ambil sepasu terus sebab ada 1 pasu je pun.

Cara nak tanam dia, cabut je dengan akar sekali anak dia tu. Lepas tu tanam je dalam pasu. Dah seminggu lebih kat rumah ni tengok macam dah layu sikit. Cuaca panas mungkin. Aglaonema ni tak sensitif nau tak boleh panas sangat.

Kalau musim panas kena siram 2 kali sehari. Samalah macam kita pun kan. Kalau musim panas tu kalau boleh nak berkali kali mandi sejukkan badan. Rabak juga poket kalau bil melambung tinggi asyik on air cond je. Dah lah tengah isu bil elektrik banyak musim PKP ni.

Dalam semua Aglaonema ni kau orang suka yang mana satu? Pada Fiza semua cantik-cantik. Spesis tumbuhan hutan tropika ni mudah ditanam dan corak dia nampak rare sikit.


Julai Dah Datang

Haluuuu..lama nau tuan blog tak update blog ye. Cerita mana satu nak dimulakan dulu ni? Sejak balik kampung, sepi terus tanpa update lansung. Tahu tahu update blog dah masuk bulan Julai dah. Julai datang lagi! Eh eh dah macam tora datang lagi.

Julai in english is July. Julai da 31 Hari dan merupakan bulan ketujuh. Haa..jangan ada yang tak tahu pula. Sejak PKP bulan Mac haritu dah ramai yang mula lupa tarikh, hari dan masa. Malam ke siang semua tak ambil peduli dah. Kau orang macam tu tak?

Sumpah sibuk dalam masa tak update blog. Ke sana ke mari setllekan urusan satu persatu. Letih dia jangan cakaplah. Walaupun jadi co driver je tak drive tapi dia punya penat tak boleh bawa bincang. Penat dia sampai tak lalu makan makan. Lepas solat isya' terus tidur.

Kalau tidak, nak dapat tidur malam yang berkualiti tu memang payah benar. Lagi-lagi sejak PKP lansung tak kisah tidur malam tak cukup. Ada hikmahnya sibuk dan penat tu kan. At least dapatlah waktu tidur yang normal dalam normal baharu ni.

Doubt your doubts before you doubt yourself.
Life is too short to spend it at war with youself.

Okay, julai dah datang! Nak plan apa ye untuk bulan Julai ni? Tak de plan apa lagi tapi tak sabar nak tunggu bulan August sebab wedding anniversary. Bulan Julai ni berharap ekonomi kembali stabil. Oh ya, 31 Julai raya haji. Harap-harap dapat balik kampung beraya. Tebus balik tak dapat balik beraya hari raya puasa haritu kan.

Dah ke sana kemari, duit keluar bak air mengalir. Bulan ni kena kerja kuat lagi lah nak menabung kembali di kala ekonomi masih belum stabil sepenuhnya lagi. Usaha sekali mampu dan semoga rezeki berpanjangan.

Aaminn... jom aminkan sama-sama semoga semua orang dilimpahkan rezeki yang berkat dan berpanjangan.

The first to apologise is the breavest.
The first to forgive is the strongest.
The first to fogert is the happinest.
People will normally be criticized
by someone who is doing less,
not by who is doing more.

By the way, harini budak-budak tadika dah mula kembali bersekolah. Semalam jumlah pertambahan kes paling sikit. 2 kes baharu je kalau tak silap. Harap-harap lepas ni tak ada lah pertambahan kes yang banyak bila dah mula sessi persekolahan  nanti. Risau tu masih ada. Apapun amalkan SOP yang telah ditetapkan.

Stay safe everyone!


Kalau Bukan Gambar Sendiri, Jangan Pandai Pandai Letak Watermark Sendiri. Sila Credit Kepada Pemilik

Rasanya kalau baca tajuk dah boleh faham kot kan? Ini bukan nak marah orang gunakan gambar Fiza dan letak watermark mereka. Cuma untuk peringatan bersama lah kita sebagai blogger-blogger ni mahupun yang bukan blogger.

Dulu-dulu masa mula terjebak dengan dunia blogger main hentam je guna gambar orang kemudian tak letak credit pada pemilik gambar. Boleh maafkan kot kan masa tu tak tahu lagi etika seorang blogger. Ye, perbuatan tu memang totally salah.

Tapi so far tak pernah lagi lah letak watermark sendiri pada gambar orang lain. Kalau nak edit pun akan letak edited by macam tu. Kes letak watermak sendiri pada gambar orang lain tu memang tak patut lah. Gunakan hasil kerja orang lain dan letak watermark sendiri. Siapa je yang tak marah kan?

Tak kisahlah dari mana kau orang ambil gambar tu, tetap salah kalau letak watermark sendiri. Faham tu. Guna gambar dari cariaan google pun kalau tak tahu mana sumbernya. Credit je pada google senang.

Itu cara Fiza lah. Sebab kadang-kadang tu kita save gambar terus dari google. Ada juga yang berkongsi gambar tu, dia pun ambil dari google juga. Jadi, tak tahu siapa pemilik sebenar kalau tak ada watermark pada gambar.

Kes macam tu memang Fiza letak credit google je lah. Sebab tu adalah lebih bagus sekiranya setiap gambar tu letak watermark sebelum upload (kalau gambar sendiri). Mudah lah orang lain nak credit kan bila kongsi atau guna gambar tu. Betul tak?

Nak dijadikan cerita, bulan lepas Fiza dapat komen dari pemilik gambar yang Fiza gunakan dalam entry
jenis-jenis dekorasi dan ikatan hidden hantaran
. Komen tu Fiza tak publish. Komennya begini :

Sampai sekarang Fiza belum publish lagi. Simpan buat kenangan. Dalam entry tu semua gambar adalah hasil carian google dan semuanya tak ada watermark. Fiza pulak tak letak credit google. Silap Fiza lah kat situ. Cuma ada satu video je lah letak credit sebab sharing dari youtube sah sah lah ada linknya kan.

Entry lama-lama ni memang tak dapatlah nak check satu satu setiap entry mana yang tak letak credit tu. Tapi bila dah dikomen macam ni, laju-laju letak credit google mana yang tak ada tu. Kang tak pasal-pasal dapat lagi komen macam tu.

Kira fahamlah kenapa dia tulis macam tu. Sebab tak ada credit pada gambar dia. Kenapa baru sekarang? Mungkin sebab gambar tu 1st page google. Then dia baru jumpa, tengok pulak tak ada credit pada dia.

Fiza suspek dia maki hamun dah masa ni kot sebab tu terus komen macam tu. Ye lah, kalau ada link tu mungkin boleh menguntungkan bisnes dia jugalah secara tak lansung. Memang niat Fiza tu nak berkongsia idea je untuk yang mencari idea tu. Silapnya tak letak credit je lah pada gambar tu. Terus kena tuduh seperti plagiat.. Aduhaiii..

Fiza tak kisah kalau pemilik gambar terus komen, gambar tu milik saya ke. Sila kreditkan kepada link ini. Berdesup Fiza terus letak credit nanti. Tapi bila komen macam tu. Senyum dan tak perlu kata apa-apa dah. Inilah pertama kalinya dapat. Terkejut juga sebenarnya. Agak agak orang lain share gambar dia tu dapat komen yang sama tak agaknya?

Dunia internet ni sekali kau dah upload gambar, memang meluas lah pergi dia. Nak orang letak credit pada gambar kita, letak sesiap watermark kat gambar tu. Mudahlah orang nak letak credit atau nak claim gambar sendiri.

Sekali kita berkongsi dalam internet ni, kita tak dapat nak kawal. Lagi lagi kalau dah viral. Gigih ke nak komen satu satu dalam setiap post suruh letak credit. Berkongsi tu biarlah niat kan berkongsi yang positif dan memberi manfaat pada orang.

Idea kita ni pun bukan datang bergolek. Dalam dunia internet yang meluas ni, pelbagai sumber inspirasi kita boleh dapat dari google ni. Pusing pusing situ juga pergi dia. Macam kita berniaga benda yang sama pun, percaya pada rezeki masing-masing.

Nak credit, boleh je. Boleh komen atau email atau direct message. Lama juga peram tak publish komen tu. Tak publish lah kot sebab gambar pemilik pun dah Fiza padam. Okaylah tu kan habis cerita dia. Jangan claim claim dah gitu.

Gambar lain Fiza creditkan google siap-siap. Akan datang, pemilik faham Fiza ambil gambar dari mana dan kalau nak kredit. Just tinggalkan link dan mention gambar mana okay. Kenapa delete gambar tu? kenapa tak credit je pada dia? Fiza anggap dia tak redha gambar dia dikongsikan. Biarlah dia dengan gambar-gambar dia. Kalau kau orang, apa tindakan yang kau orang akan buat?

Tujuan Fiza kongsikan cerita ni bukanlah nak memburukkan atau menyalahkan. Taknak cari salah sesiapa. Cuma peringatan kita untuk lebih beringat lah. Kalau gambar kita, letak watermark sendiri. Senang nanti orang lain nak credit kepada kita.

Kalau bukan gambar kita, jangan pandai pandai letak watermark sendiri. Kena letak credit kalau guna gambar orang lain. Marilah kita sama-sama beringat okay. Tak nak lah kau orang pun buat silap juga. Jenis manusia tak kisah tentang gambar dia tak ada hal. Jenis yang kisah teramat sangat  ni, faham faham lah. Kadang boleh jadi isu besar juga tu. Orang sekarang main saman-saman tau!

Jenis Fiza, once dah upload ada orang nak guna gambar Fiza tak credit pun tak pe. Jangan pandai pandai letak watermark sendiri sudahlah. Tapi ada juga yang jenis gigih buang watermark pemilik dan claim gambar sendiri. Jenis orang macam tu memang tak leh cakap apa lah. Kita memang tak boleh kawal.

Sebab tu kadang-kadang isu ni terlalu rumit untuk dipersoalkan. Contohnya bab design pun. Macam nak design poster ke banner ke. Kadang kita pun cari idea dan gambar dari google. Susah sebenarnya nak cakap bab ni.

Walaupun sebenarnya kat dunia ni tak ada satu pun milik kita. Semua milik Allah termasuklah anugerah idea/inspirasi tu.

ingat lagi, masa terjebak dalam dunia blogger ni awal 2009-2010 dulu. Baru pandai design blog sendiri. Tiba-tiba ada orang tiru bulat-bulat design blog masa tu. Tipu lah kalau tak marah masa tu. Ada 2-3 kali juga lah kes tu jadi.

Lama lama Fiza tak ambil pusing dah. Malas nak fikir dan Fiza dah anggap benda ni perkara biasa je lah. Fikir positif je dan inshaAllah positif lah semuanya.

Isu tak menghalalkan gambar ni bukan isu baru lagi. Antara isu sensitif bagi mereka yang berniaga. Ye, faham tu sebab usaha mereka kan. Semuanya bergantung kepada niat dan hati masing-masing. Takut nak cakap lebih-lebih. Takut disalah erti kan. Lain orang lain pendapatnya.

Anggap je Fiza berkongsi pendapat dan meluahkan sahaja. Blog kau orang pernah dapat komen macam ni tak? Ke kau orang abaikan je? Jika ada tersalah pendapat atau idea, sila perbetulkan dalam kotak komen. Kotlah ter emosi semasa menaip.

Dapat sesuatu tak dari entry ni? Kita sama sama belajar dan perbaiki okay.


Kangaroo Paw Fern

Ini bukan nak cerita pasal haiwan yang bernama kangaroo tu tau. Jangan salah faham pulak. Nak cerita pokok pakis yang bernama Kangaroo paw fern. Kalau di translate kan dalam bahasa melayu pokok paku/ pakis tapak kaki kangaroo.

Tapi kan bila suruh pakcik google cari maklumat guna keyword bahasa melayu tak jumpa pulak. Kena guna keywood 'kangaroo paw fern' baru lah jumpa maklumat tentang pokok kangaroo paw fern ni.

Boleh juga search kangaroo paw fern cats, zealandia pustulata atau kangaroo paw flower. Ada juga spesis kangaroo foot plant yang berbunga. Sebelum ni tak perasan pulak mak ada pokok pakis ni, rupanya penuh sepasu dah.

Macamana boleh tak perasan entah. Itulah asyik dok mencari pokok lain sampaikan pokok yang cantik ni pun dia tak nampak kan.

View dari atas

Kangaroo Paw Fern

Kangaroo paw fern dari spesis keluarga paku pakis. Spesis paku pakis ada pelbagai bentuk. Sejenis pokok yang mudah di jaga dan cantik untuk hiasan. Bukan untuk dimakan yang pastinya. Daun dia warna hijau dan berkilat. Bentuk macam kaki kangaroo sebab tu dipanggil kangaroo paw fern mungkin?

Pertumbuhan dia tinggi ke atas. Batang dan daunnya keras tak mudah patah. Pada bahagian atas daun ada dot dot warna coklat dan bahagian bawah dot dot warna putih. Dah macam serupa sotong kurita pulak dah kan.

Sejenis tumbuhan yang sangat unik. Mak ada juga cakap, kalau nak ambillah. Tapi Fiza pulak tak berminat. Makanya, ambil gambar macam ni untuk simpanan. Biasanya tumbuhan pakis macam ni jarang ada yang suka buat hiasan.

Boleh dikatakan tumbuhan pakis ni sejenis tumbuhan liar juga. Sebab tu penjagaan dia tak susah mana. Tapi kalau tumbuhan rare dan liar ni semestinya harga dia tak murah. Biasanya lah kan. Walaupun tak ramai yang suka tapi ada orang yang suka dengan tumbuhan unik dan liar macam ni.

Ikut minat masing-masing. Siapalah kita nak pertikaikan minat orang pun. Nanti macam nak cuba jugalah letak dalam pasu kecil. Kot lawa buat hiasan dan mudah jaga, boleh juga tambah pokok bunga hiasan. Ehhh..kata tak minat tadi?

Cakap je tak minat. Tapi bila dua kali tengok rasa macam lawa pulak. eh...


Kebaikan Halba Dalam Kehidupan Kita

Sambil sambil scroll facebook tiba-tiba tertarik dengan satu post ni. Kebaikan halba dalam kehidupan yang ramai kita tak tahu yang dikongsikan oleh Safinah Ina. Sumber asalnya dari post Fatima Alin Haji Saad.

Jujur cakap, memang tak pernah ambil tahu sangat tentang halba ni. Dulu lansung tak kenal. Kenal halba sebab bahan-bahan yang digunakan untuk
bertangas
. Kalau tidak, lansung tak pernah tengok pun.

Rupanya memang banyak kebaikan halba ni yang dijadikan sebagai ubat. Rasulullah SAW pernah bersabda “Gunakanlah halba sebagai ubat” ~ Qamus Al-Tibb.

Asal Usul Halba

Halba atau dipanggil biji halba biasa digunakan sebagai rempah dalam masakan yang berasal dari Timur Tengah. Bukan sekadar digunakan dalam masakan untuk tambah kesedapan makanan. Tambah sedap bila halba juga memberikan aroma masakan yang lebih menyelerakan.

Tanaman pokok halba sejenis tanaman yang tumbuh subur dan ditanam  meluas di India, Mesir dan negara Timur Tengah. Halba juga dikenali Fenugreek. Bentuk halba seperti butiran kecil bewarna coklat. Biasanya dicampurkan dalam hidangan kari dan gulai.

Patutlah pun Fiza tak berapa nak kenal dengan halba ni. Sebab tak masak kari ataupun gulai macam gulai Utara tu. Sebab tu tak tau! Sejak kenal halba tu, baru lah ada stok halba kat rumah. Bila baca kebaikan halba ni, boleh lah cuba.

Mana tahu boleh kempiskan perut dengan halba. Jangan tak tahu halba ni antara jenis herba kuruskan badan selain kegunaan halba campur dalam masakan. Salah satu ikhtiar untuk hamil juga. Harap dapat amalkan setiap hari dan harap berkesan juga. Kita usaha mana termampu.

Kebaikan Halba

Mencuci perut

Mencuci darah kotor

Mencantikkan struktur kulit dari dalam

Merembes insulin, mengurangkan kadar glukosa darah

Merawat penyakit kencing manis.

Mengurangkan berlaku pengumpulan lemak-lemak baru dalam badan

Membantu penggunaan kalori utk meningkatkan tenaga secara semulajadi

Menjaga, memulih dan menambah tenaga batin

Membantu masalah kegemukan

Mengurangkan berat badan

Menguatkan fungsi jantung

Merawat masalah sembelit dan buasir

Melancarkan perjalanan darah

Mengatasi masalah senggugut (kesakitan / ketegangan sewaktu haid dan pra-haid)

Melegakan masalah sakit kepala / migraine

Menguatkan fungsi rahim, merangsang dan menyubur rahim

Ikhtiar utk mereka yang ingin hamil

Mengetatkan dan meremajakan rahim

Menghilangkan lendir dan sakit tekak

Membantu mengatasi masalah kekurangan darah

Membantu mengurangkan ketagihan rokok

Membantu kecerdasan kanak-kanak yg meningkat usia baligh, memelihara kekuatan badan dan menggalakkan tumbesaran badan

Memperbanyakkan air susu ibu

Mengaktifkan kalenjar susu, meningkatkan saiz payudara secara semulajadi

Memanaskan buah pinggang dan organ pembiakan

Memelihara keseimbangan kadar hormon dalam badan

Memelihara keanjalan kulit menjadikan awet muda secara semulajadi

Cara Cara Penyediaan Pengambilan Halba

Goreng tanpa minyak sehingga garing, kemudian kisar halus dan simpan dalam bekas kedap udara.

Pengambilan untuk wanita

Bancuh 1 sudu kecil dengan air panas. Minum pagi dan malam

Pengambilan untuk lelaki

Bancuh 1 sudu kecil dengan air panas dan tambahkan 1 sudu kecil madu dan perahan limau kasturi.

Dah tahu kebaikan halba ni untuk kehidupan seharian, bolehlah cuba amalkan.


Kesian Pokok Calathea Medallion

Waktu petang, masih berkisah tentang pokok. Petang petang masa untuk membelek pokok bunga. Itulah rutin kalau petang petang di kampung. Mana yang berkenan, ketepikan siap-siap supaya tak terlupa bawak balik. Nanti menyesal. Aha..

Dalam dok belek tu perasan mak ada pokok Calathea Roseopicta. Alahaii kenapa haritu macam tak nampak je. Kalau tidak tak payah beli
Calathea Roseopicta Medallion
 haritu. Dah terbeli nak buat macam mana kan.

Mak punya ni Calathea Medallion, saya punya Calathea Roseopicta Medallion. Corak nampak sama tapi ada beza dari segi warna corak dan kelebaran border tepi. Dia lain sikit. Dulu masa tak kenal memang akan ingat nama dia sama je. Tapi tak!

Kesian tengok pokok Calathea Medallion mak ni. Seperti terabai dan di pinggirkan. Banyak sangat pokok bunga mak, ini kes tak sempat nak manjakan lah ni agaknya. Ada nampak anak pokok kecil tu, ingat nak ambil tapi biarlah dulu.

Tunggu balik kampung lagi nanti. InshaAllah balik raya haji nanti. Pokok Calathea Medallion ni sangat cantik kalau letakkan dalam pasu putih yang besar. Baru nampak menyerlah warna pokok hijau dan bercorak ni.

Sesuai untuk indoor dan outdoor plant. Salah satu jenis low light plants malaysia yang mudah dijaga. Kalau kat kampung, memang outdoor lah tempat dia. Rumah kampung jarang sangat orang letak pokok dalam rumah kecuali di beranda.


Lega Sikit Bil Elektrik Tak Perlu Bayar Dengan Adanya Bantuan Prihatin Elektrik (BPE) Tambahan

Selamat pagi sekalian. Pagi ni cerita dia pasal diskaun bil elektrik pkp. Bulan lepas bil elektrik cecah RM200 juga lah, antara bil elektrik tinggi masa pkp ni. Lebih dari biasa purata setiap bulan. Ini bukan kes bil melambung sebab 3 bulan sekali tu ye. Memang bulan lepas terlebih sikit dari biasa.

Bila difikirkan, memang ada guna terlebih. Almaklumlah musim tengah panas masa tu. Lebih masa lah bukak air cond. Kira betul lah bil elektrik naik bulan lepas. Guna lebih, bil pun lebih lah. Tup tup bulan ni katanya ada Bantuan Prihatin Elektrik (BPE) tambahan.

Ramai yang mengeluh dan mengadu bil elektrik tinggi masa pkp. Boleh dikatakan bil elektrik tinggi dalam tahun 2020. Kena faham sebab kita duduk rumah 24/7 masa pandemik COVID-19 ni. Tapi yang tak fahamnya ada yang rumah ditinggalkan berbulan tapi bil elektrik melambung macam ada penghuni pulak. Kira tak logiklah macam tu kan.

Jangan terus melenting marah-marah, kau orang boleh je buat aduan pada TNB dengan saluran yang betul. Mereka akan selesaikan masalah kau orang mengikut prosedur dan of courselah akan melaluinya proses-prosesnya.

Bab ni memang kena sabar lah sebab bukan hanya satu dua aduan je. Rasanya orang TNB pun pening dengan bermacam aduan. Beberapa hari yang lepas pembaca meter TNB datang check meter tapi tak dapat bil. Katanya mereka akan hantar bil melalui pos. Then, dia hulurkan sekeping kertas ni.

Rumah Fiza ni meter elektrik dia kat tepi bukan direct terus boleh tembak meter tu. Rumah design lama, pemaju dulu entah macam mana design rumah tak tahu lah. Bila tanya TNB, urusan pindah meter tu bukan dibawah mereka. Kena bagi kerja tu kat sub kontraktor buat. Kalau nak pindahkan, kena bayar lah dalam RM180 lebih macam tu.

Tak payah lah kalau macam tu, nak kena bayar bagai. Padahal memang meter tu dipasang macam tu. Setiap kali pembaca meter nak baca meter dia akan masuk rumah jiran sebelah tembak dari sebelah. Kalau ada yang extreme sikit mungkin akan panjat panggar kot. Ini kes kalau tak ada rumah.

Kadang tu risau juga nak buka pagar kalau tinggal sorang-sorang. Dah bermacam macam kes orang menyamar dan menipu. Kita pun jadi takut. Jadi kenalah berhati hati. Ambil parcel pun jauh jauh je suruh letak je dalam pagar dan bagi no ic. Sekarang pun tak perlu sign parcel dah kan. Mostly minta ic je.

Sambung semula kisah tadi. Disebabkan pembaca meter tak dapat nak tembak meter, so dapat bil elktrik bacaan anggaran je. Sebab tu setiap bulan bayar bil elektrik online ikut average je. Tak tahu bil berapa jumlah pun still bayar average yang sama setiap bulan. Kalau terkurang boleh tambah, kalau ada lebih boleh bawa ke bulan depan.

Janji setiap bulan maintain bayar walau berapa sekalipun. Kalau peram sampai 2-3 bulan tu fahamlah banyak dia macam mana. Mahu pening dok fikir nak membayarnya banyak banyak tu. Sekarang pun dah senang nak check bil elektrik online dengan aplikasi myTNB tu.

Kau orang dah download ke belum? Kalau belum, cepat-cepat download. Boleh lah tengok graf naik turun bil elektrik kau orang. Dari situ, boleh lah kawal penggunaan elektrik kalau nak berjimat cermat.

Selepas dapat bil, 2 hari lepas tu check lah dalam aplikasi myTNB. Maka benarlah bagai dikata. Lega sikit bila tengok bil elektrik dah dibayar dengan adanya Bantuan Prihatin Elektrik (BPE) tu. Siap ada lebihan bayar lagi tu haaa.. Kiranya tak perlu lah kita bayar bil elektrik ye untuk bulan Julai ni. Betul?

Tak salah faham kan? Alhamdulillah. syukur lah kan. Lega! Ada extra duit untuk bayar bil tu boleh guna untuk persiapan raya haji. Harap-harap bolehlah balik beraya di kampung. Jangan PKPP jadi PKP semula sudah lah. Menangis tadah besen lah kita..huwaaa

Bantuan Prihatin Elektrik (BPE)?
 BPE adalah pakej bantuan tambahan yang diberikan oleh Kerajaan Malaysia bersama TNB kepada semua pelanggan domestik dalam bentuk manfaat penggunaan elektrik percuma sehingga RM77 sebulan, bersamaan penggunaan elektrik sehingga 300kWj pertama untuk tempoh 3 bulan pelaksanaan PKP.

Diskaun Prihatin diberikan kepada para pelanggan bermula April 2020 sehingga Disember 2020, manakala BPE adalah bantuan tambahan yang diberikan secara sekali gus bagi meringankan beban kenaikan bil yang lebih tinggi sepanjang April 2020 hingga Jun 2020 yang dihadapi para pelanggan.

Semua pelanggan domestik TNB akan menerima BPE yang jumlahnya akan dimasukkan secara sekaligus ke dalam bil bulan Julai 2020.
-credit : TNB (https://www.tnb.com.my/prihatin/bantuan-prihatin-elektrik/)


Nanas Goreng Rangup

Setelah sekian lama perap
resepi nanas goreng viral
 tu, akhirnya baru dapat cuba buat sendiri nanas goreng rangup ni. Lebihan nanas masak udang masak lemak cili api tu, dapatlah buat nanas goreng sikit.

Nak juga rasa nanas goreng yang katanya sedap juga. Gigihlah buat sendiri. Nak beli pun kat mana pulak nak beli kan. Nanas pun ada, why not buat sendiri je. Lagipun tak susah mana, Fiza guna cara paling mudah nak buat nanas goreng yang confirm rangup.

Tapi kan...

Nanas ni spoil sikit. Rasa dia masam sikit. Tak silap Fiza beli nanas MD2 kat Ayer Hitam haritu. Biasa beli rasa dia okay je. Tak ada rezeki dapat yang manis. Ke silap buah nanas tak tahu lah tu.

Masam sikit je lah tak terlalu masam. Kerangupan nanas goreng ni buat lupa kejap rasa masam tu. Kalau dapat yang manis memang sedap lah cerita dia. Macam Fiza cakap dalam entry yang lepas kalau nak mudah dan cepat, bancuh je tepung goreng pisang yang ready made tu je.

Bancuh, celup dan goreng macam biasa. Tapi kalau tak ada tepung goreng pisang ready made tu, boleh je buat bancuhan tepung yang rangup.

Bahan-bahan

Tepung gandum

Serbuk kunyit

Garam

Air sejuk (air dalam peti ais)

Minyak masak panas 2 sudu

Cara penyediaan

Satukan semua bahan dan bancuh rata. Sukatan tepung ikut berapa banyak nanas nak digoreng. Sukatan serbuk kunyit sikit 1/2 sudu camca okay dah nak bagi warna kuning nampak menarik sikit.

Garam tu secubit pun dah cukup dah buat perasa. Nanas pun dah ada rasa kan. Berapa banyak air bergantung berapa banyak tepung yang digunakan. Bancuh adunan jangan terlalu cair sangat. Nanti tak melekat pada nanas.

Dah siap bancuhan, celup nanas dalam bancuhan dan goreng kan dalam minyak panas. Bila dah warna kekuningan angkat dan toskan untuk kurangkan minyak melekat pada nanas.

Kalau kau orang guna nanas manis mungkin rasa tu tak mengecewakan. Rasa dia Fiza rasa okay je cuma nanas masam sikit je lah. Tapi lagi sedap cempedak goreng kot. Manis cempedak goreng memang tak boleh lawan lah.


Pakis Asparagus Pokok Hiasan Cantik

Balik kampung haritu perasan ada pokok baru kat rumah mak. Mak kata cikgu depan rumah bagi. Sebelum ni mak tanam tak hidup, kebetulan dia nak pindah rumah pula. Bagi lah mak dengan pasu-pasunya sekali. Rezeki mak lah dapat pokok orang bagi. Elok dah tumbuh besar pokoknya.

Daun dia unik macam jarum kecil. Nak kata daun macam tak rupa daun, nak kata batang macam bukan juga. Dah tu, apa nak panggil entah.

Dalam bahasa melayu di panggil pakis asparagus mungkin? Dah nama pun pakis, itulah daun itulah batangnya kan? Kecelaruan pulak nak faham pokok pakis asparagus ni. Nanti balik kampung lagi sekali baru ambil gambar penuh sepokok pakis asparagus ni.

Walaupun nama dia asparagus tapi jangan bayangkan asparagus yang boleh makan tu ye. Ini pokok hiasan. Kalau boleh makan, tak tahu lah tu. Pokok pakis ni batang dia berduri.

Haritu nak tolong mak pindahkan pokok ke pasu besar pun kena alas dengan kain nak pegang batang dia tu. Sarung tangan entah mana-mana letaknya. Nak pindahkan pun kena berhati-hati takut terkena duri dan risau juga batang dia patah. Batang dia halus benar.

Pakis asparagus ni pembiakan dia tumbuh dengan cepat. Ada yang kata, pokok pakis asparagus ni sejenis tanaman liar. Jarang juga nampak di jual di nursery. Kalau ada, mungkin harga nya macam mahal sikit lah kot.

Pokok pakis asparagus ni akan nampak cantik bila dia tumbuh rimbun tu. Warna hijau dia menawan hati betul. Walaupun sejenis yang tak suka warna hijau. Tapi warna tumbuhan hijau memang cantik dan sedap mata memandang.

Pakis asparagus ni sangat sesuai untuk tanaman hiasan. Cantik digantung mahupun tanam dalam pasu besar. Tapi bahayanya sebab pakis asparagus ni jenis pokok berduri.


Peace Lily Bunga Putih

Selamat pagi! Pagi sabtu yang indah. Lagi indah bila melihat kehijauan pokok. Biasanya kalau balik kampung, lepas sarapan mesti akan keluar kejap  sekitar kawasan rumah. Ada je aktiviti nak dibuat.

Kadang tolong mak sapu sampah bersihkan dedaun gugur tu, susun pasu, pindah pokok dalam pasu. Tak habis buat kerja pagi, petang nanti sambung lagi. Memang tak bosan duduk kampung. Sebab tu mak mak kita lebih selesa duduk rumah sendiri kat kampung.

Kalau datang rumah anak-anak pun tak suka lama-lama. Risau rumah, risau kebun, bermacam segala risau. Lainlah kalau dah biasa duduk bandar. Duduk kampung, bercucuk tanam pun di kira terapi dan aktiviti sihat untuk mereka.

Sebenarnya orang dulu dulu bukan suka duduk diam. Ada je aktiviti nak dibuat. Sakit pun gigih lah nak buat kerja. Kira okay juga tu buat aktiviti yang menyihatkan keluar peluh. Cuma tu lah kita risau kesihatan mereka je lah.

Terbebel pulak dah. Kembali kepada topik lah ye. Ada yang suka peace lily? Kalau tanya Fiza, Fiza akan suka bila dia keluarkan bunga. Kalau daun sahaja nampak tak menarik. Demand pulak kan. Sebab tu tak ambil anak pokok peace lily ni.

Peace Lily Bunga Putih

Pokok bunga peace lily asalnya dari Asia Tenggara dan benua Amerika yang beriklim tropika. Sebab itu, peace lily ni sejenis pokok yang mudah tumbuh di Malaysia. Selain warna putih, peace lily juga ada berbunga warna merah dan juga kuning.

Peace lily boleh dijadikan pokok hiasan dalam rumah mahupun luar rumah. Yang penting kena pastikan tanah sentiasa lembap dan cahaya yang cukup. Macam biasa jenis peace lily tak boleh kena cahaya matahari secara terus melainkan ada filter.

Peace lily putih ni cantik ditanam di dalam pasu berwarna putih. Sesuai sangat. Bunga peace lily ni sangat sesuai juga tu dijadikan bunga tangan masa nikah dengan baju nikah warna putih. Nampak indah je moment tu.


Pengajaran  Drama 7 Hari Mencintaiku 2

Disebabkan Karipap, Mak Leha dan Mia bergaduh. Karipap tak bersalah lansung dalam hal ni. Salah satu scene yang jadi trending dalam Drama 7 Hari Mencintaiku 2. Episod 2 hari lepas kot kalau tak silap. Siapa yang pernah layan drama ni dulu mesti lah teruja sangat nak tengok sequel drama ni. Termasuk lah Fiza sekali. Terjebak!
Credit : google
Episod satu je dah boleh buat rasa orang panas hati dah. Watak yang selalu buat orang geram adalah watak Mak Leha, Mia, Syakila, Mama Mia dan Bapak Sofi. Tak pasal-pasal in real life pun ada antara mereka yang kena kecam. Punyalah orang menyampah dengan watak jahat masing-masing tu.
Dalam ketegangan tu, ada jugalah watak watak yang semanis kurma sofi dengan helmi tu. Kannn..ada orang kata kalau sequel 2 ni macam dah kurang menarik. Mungkin dah bosan dengan watak yang ada. Tapi so far pada Fiza okay je cuma tu lah banyak scene yang berulang juga dan boleh agak.
Contohnya macam Mia, sikit sikit merajuk. Letih juga Khuzairi nak memujuknya. Biasalah sayang isteri dan isteri pun tengah mengandung. Emosi dia tak menentu. Mak Leha pulak tak sudah-sudah lebihkan Nurul, bila Pak Samad dah warning pun tetap tak berubah.
Mama Mia dan bapak Sofi pulak tak sudah sudah dengan niat jahat tu. Tak pernah insaf! Emosi sungguh haihh bila tengok Drama sequel 7 Hari Mencintaiku 2 ni. Tak sabar nak tunggu episod akhir. Yang dah baca novel of courselah dah tahu jalan cerita dia kan. Pssttt..betul ke Nurul tu jahat sebenarnya? Jeng jeng jeng...
Apa pengajaran yang boleh kita dapat dari drama 7 Hari Mencintaku 2 ni? Banyak pengajaran yang boleh kita ambil. Jangan emosi sangat tengok drama tu, ambil pengajaran mana yang baik.
1. Hormat
Siapa pun kita sebagai manusia kenalah saling menghormati satu sama lain muda ataupun tua.
2. Jangan Cari Salah Orang Lain
Kalau tak suka seseorang tu, jangan lah kita nampak dan cari salah dia je. Kalau terus menerus cari salah, sampai bila bila lah tak akan berakhir.
3. Bersangka Baik
Cuba bersangka baik dengan orang disekelilingi kita. Jangan asyik nak fikir negatif je pasal orang lain.
4. Jangan sakiti hati orang lain
Sebaiknya cubalah jaga hati orang lain dan jangan pernah berniat untuk menyakiti hati orang.
5. Jangan Pernah Membeza-bezakan
Jangan sesekali membezakan seseorang dengan orang lain. Siapa je yang tak terasa jika dibanding-bandingkan.
6. Jangan ada Perasaan Hasad Dengki
Jika ada perasaan dengki pada orang lain. Silalah buang jauh jauh niat dan perasaan dengki tu. Nanti takut termakan diri. Sepandai pandai tupai melompat akhirnya ke tanah juga. Ingat tak peribahasa tu? Haa faham-faham sendiri lah.
7. Jangan Melaga-lagakan Orang-
komen dari
Syaz Rahim
Jangan jadi macam Syakila, suka melaga-lagakan orang jadi batu api. Akibatnya mesti berbalik pada diri sendiri nanti.
Banyak lagi pengajaran yang boleh kita nampak dari Drama 7 Hari Mencintaiku 7 ni. Yang lain, kau orang tambah sendiri. Situasi yang mungkin biasa berlaku dalam kehidupan kita. Drama yang penuh dengan plot twist dan babak yang bermain dengan emosi penonton. Itu yang trending sekali lagi.
Lagi menarik kalau watak Pak Samad dan Mama Mia dikekalkan oleh Aman Graseka dan Zila Bakarin. Zila Bakarin tu fahamlah sebab dia pun dah bertudung sekarang. Mungkin dah berhenti berlakon atau watak tak sesuai.
Apa yang boleh nampak dalam Drama ni Mak Leha, Mia, Syakila, Mak Mia dan Dato' Johari tak move on move on. Masih dengan perangai lama masing-masing. Betul tak?
Ohh ya, Sequel Kampung People akan menyusul tak lama lagi. Lailer dan Jekfer kembali. Eh eh Yummy macam dah slim sikitlah. Kemudian ada watak baru mak mona yang dilakonkan oleh Adibah Noor. Watak ni lebih over dari watak Mona katanya. Agak agak slang english apa yang trendig nanti.


PG Mall Super Shocking Sale. Ini Baru lah Berbaloi Shopping Online

PG Mall Super Shocking Sale
 | Suka shopping online tak? Dah tentu semua suka shopping online kan. Fiza nak kongsikan satu berita gembira untuk kau orang yang suka sangat shopping online tu.

Berita gembira untuk diri sendiri juga sebenarnya. Okay, sila teruskan membaca.

Sejak PKP (Perintah Kawalan Pergerakan) bulan Mac haritu rakyat Malaysia semua dok pakat shopping online je. Iyalah kan, masa tu belum boleh keluar shopping lagi. Cuma ketua keluarga je dibenarkan. Sakan masing-masing shopping online sampai penuh lah parcel di semua courier seluruh Malaysia.

Kita semua tahu yang pandemik Covid masih belum berakhir. Nak shopping offline di Store pun masih belum yakin lagi. Bila dah bersesak ramai orang, mungkin ada yang tak ikut SOP (Standard Operating System) dan tak terkawal. Risau juga.

Jadi, shopping online lah yang mana boleh beli online tu. Mudah tak perlu keluar jimat tenaga nak keluar dan tak perlu bersesak. Betul tak? Kalau kau orang sejenis yang suka shopping online, Fiza nak kenalkan kau orang dengan PG Mall. Haa mana yang tak pernah tahu tu, mari Fiza kenalkan.

PG MALL MALAYSIA

PG Mall (
www.pgmall.my
) merupakan platform E-dagang No.1 Dalam Malaysia yang ditubuhkan sejak tahun 2017. PG Mall juga satu-satunya platform E-dagang tempatan di Malaysia yang telah di iktirafkan sebagai Top 3 laman web E-Dagang dalam
Iprice insight Report
.

Untuk pengetahuan semua, PG Mall dikendalikan oleh PG Mall Sdn Bhd dengan sokongan Public Gold Marketing Sdn.Bhd. PG Mall merupakan platform shopping online atau bahasa mudah faham Membeli belah dalam talian yang beroperasi di Malaysia.

PG Mall menawarkan pelbagai pilihan produk seperti barangan elektronik, gajet, pakaian, kesihatan dan kecantikan, alatan sukan, makanan dan minuman, peralatan rumah dan bermacam-macam lagi termasuklah menawarkan E-Voucher. Kalau ada E-Voucher ni lagi berbaloi lah kita shopping online.

Berita baik untuk peniaga yang berniaga online tu, bolehlah rebut peluang untuk berniaga di dalam PG Mall untuk memperluaskan lagi perniagaan. Bila berniaga dalam platform yang lebih besar, pasaran pun lagi meluas. Lagi ramai peniaga, lagi banyaklah barangan yang dijual di dalam PG Mall. Dan sebagai pembeli pun, rasanya lebih berbaloi beli dalam satu platform sahaja.

3 TARIKAN UTAMA PG MALL

1. Super Shocking Sale

Super Shocking Sale
 ni antara Sale yang paling di tunggu-tunggu. Nama pun Super Shocking Sale. Mesti harga dia murah kaw kaw sampai boleh buat kau orang terkejut dan tak percaya mungkin? Tapi percayalah sebab ianya realiti. Bukan RM50 bukan RM40 dan bukan juga RM20. Pernah nampak tak ayat macam tu?

Deals from RM1

Sekali harga dia RM1. Mana mungkin tak terkejut. Ye, memang ada deals from RM1. Maksudnya kau orang boleh dapatkan produk tu dengan RM1 atau bermula dengan RM1. Ada juga Daily new deals dimana setiap hari akan ada deals yang menarik untuk produk yang terpilih.

Daily New Deals

Kalau ada deals from RM1 dan daily new deals, kenalah grab cepat-cepat sebab semua ni limited time offers. Kalau lambat memang tak dapat lah. Jangan menyesal di kemudian hari pula. Macam Fiza suka beli macam ada deals ni. Lebih jimat dan berbaloi jika beli dengan harga biasa. Ada deals ni boleh lah tambah produk lain lagi dalam bakul.

2. PROMOSI BERTERUSAN (ON-GOING PROMOTIONS)

Haa ini paling menarik tentang PG Mall sebab promosi berterusan setiap hari. Tak perlu tunggu hari tertentu atau tarikh tertentu untuk tunggu sale sebab hari hari ada promosi yang berterusan. Antara promosi yang menarik untuk pembeli.

Hot Day Sales

Hot day sales ni dia ada 3 kali slot setiap hari. Waktu slot hot day sales ni adalah pukul 10 pagi, 4 petang dan juga 9 malam. Siap-siap lah ready dalam masa ni untuk rebut peluang membeli barangan yang jauh lebih murah. Lowest price quaranteed katanya. Diskaun sehingga 80% setiap hari.

Loveyou 3000

Eh dah macam tajuk lagu I love you 3000 pulak. Kalau kau orang buat pembelian dengan nilai RM30 dan ke atas, automatik layak sertai kempen Love you 3,000 untuk memenangi hadiah yang bernilai RM3000 secara keseluruhannya.

Pemenang akan diumumkan pada setiap 15hb dan 30hb setiap bulan. Lagi banyak kau orang buat pembelian, lagi besar peluang untuk menang besar. Menarik sangat ni? Yang suka shopping online tu haruslah rebut Loveyou 3000 ni okay.

3. KONSEP CONSUMERCHANT

Dengan adanya konsep ConsuMerchant ni, semua orang boleh buat duit sambil berbelanja. Forever cashback sehingga 3.5%. Dengan sambil berbelanja, kemudian kongsikan link referral dan akan dapat jana pendapatan pasif yang tiada had. Ringkasnya, shop, share and earn. Bagus kan? Sambil membeli sambil kita jana pendapatan. Sesiapa pun boleh buat.

Untuk maklumat lanjut boleh rujuk di sini >>
https://pgmall.my/consuMerchant-concept

Amacam? berbaloi ke tidak? Jawapan Fiza, berbaloi sangat! Ada sale setiap hari, ada cashback, boleh jana pendapatan lagi. Memang untung betul. Harga barangan di PG Mall pun berpatutan juga. Boleh terjah link di bawah ni okay.

>>
Jom shopping di PG Mall
 <<

Website: www.pgmall.my

Facebook: www.facebook.com/PGMallMalaysia

Instagram: www.instagram.com/pgmall.my/

#PGMall #onlineshopping #shopping #MalaysiaNo1ecommerceplatform #ecommerceplatform #Shopnow #Shoponline #Supershockingsale #Hotdaysale #Loveyou3k


Resepi Udang Masak Lemak Cili Api Campur Nanas

Masak apa hari ni? Lama termenung dok fikir nak masak apa. Dalam peti ais ada stok udang dan ikan je. Ikan dah masak semalam. So masak lah udang lah pulak. Udang pulak nak masak apa ni? Tengok stok nanas ada lagi, stok santan ada separuh kotak lagi. Ting! Terus ada idea nak masak udang masak lemak nenas lah.

Nanas bukan nenas ye. Kalau google nenas lain pulak yang keluar nanti. Asyik masak udang goreng cili api berlada je kan. Kali ni tukar selera pula masak udang jenis berkuah pulak. Lagipun resepi udang masak lemak nanas senang je kot kan?

Kalau ikut style masak lemak cili api style johor ke negeri sembilan ke mudah je. Bahan-bahan sikit dan penyediaan pun mudah. Tak tahu masak pun kalau rajin masak menjadi je sebenarnya.

Bahan-Bahan

Udang

Nanas potong kecil

Santan (1 kotak kalau nak pekat)

Cili Api (ikut tahap pedas masing-masing)

2 inci Kunyit hidup

Garam

Air

Cara Penyediaan

Kisar/tumbuk cili api dan kunyit. Masukkan bahan kisar, santan, air, garam dan nanas. Didihkan dan biarkan sehingga nanas lembut sikit. Sambil tu boleh kacau-kacau kuah supaya santan tak pecah minyak dan kekal pekat.

Akhir sekali baru masukkan udang dan biarkan masak sekejap. Udang letak lambat sikit sebab taknak udang terlebih masak. Udang kan jenis cepat masak kan.

Sukatan air tu ikut suka nak banyak mana. Kalau nak kuah pekat, jangan letak banyak air sangat ye. Fiza suka nanas tu lembut sikit sebab tu letak awal-awal.

Macam tu lah masak udang masak lemak cili api campur nanas masak cara Fiza. Cara orang lain mungkin berbeza. Selain nanas boleh juga buat masak lemak udang kacang panjang. Takpun udang masak lemak tempoyak pun sedap juga.

Satu lagi menu udang berkuah, udang masak lemak cili api campur rebung. Perghhh sedap betul! Lama pulak tak makan rebung. Kalau kat kampung ni memang banyak stok rebung sebab mak suka simpan stok rebung.

Udang ni masak apa pun sedap kan? Tak pernah tak sedap. Fiza memang pencinta udang, sebab tu masak apa pun akan rasa sedap. Dulu kecik-kecik selalu makan udang galah, mak masak potong dua biar semua merasa.

Dan selalu masak lemak cili api sebab kalau tak dapat makan isi dapat kuah pun kira rezeki dah tu.


Spathiphyllum Picasso

Minum petang duduk dekat pangkin sambil menikmati angin-angin sepoi bahasa memang syok. Sambil tu tengok tengok pokok bunga yang ada. Nikmat betul kalau duduk dekat kampung ada pangkin tu kan.

Itu hanya mimpi je lah. Tak jumpa dah rumah kampung yang ada pangkin. Yang ada beranda je lah. Mostly rumah kampung semua dah bertukar rumah batu. Lagi syok kalau ada pangkin tepi sawah tu kan. Aduhaii, tenang jiwa tengok kehijauan alam.

Balik kampung sambil membelek pokok-pokok bunga mak ternampak satu pokok ni. Daun dia lawa kemain. jenis varigated bercorak paintbrush putih tu. Tak tahu apa nama dia.

Spathiphyllum Picasso atau Variegated Peace Lily

Dari hasil cariaan google, Fiza dapat nama dia Spathiphyllum Picasso atau variegated peace lily. Orang panggil pokok keladi. Mungkin? Tanaman peace lily ni jenis hidup di kawasan yang lebih sejuk. So kena letak di kawasan yang redup.

Nampak je jenis pokok yang berdaun variegated, cop awal-awal kat mak cakap nak bawak balik. Mak tanam dalam tanah tak berpasu. Tapi ada sepokok tu je dan kecik pulak. Mujur juga ada anak pokok boleh dibuat modal benih nak bawak balik.

Jenis variegated ni dah lah susah nak dapat dan mahal. Memang tak lepaskan peluang lah ambil anak pokok yang  mak ada. Jimat duit dah. Harap-harap hidup elok bila dah bawak balik. Sekarang dah pandai sikit jaga pokok. Baru lah yakin sikit nak tambah pokok bunga.

Pokok dah banyak nanti kena stop menambah pokok. Tak pasal pasal pening kepala dok fikir mana nak letak pokok-pokok tu nanti.


Syngonium Caladium Icicle, Pokok Keladi Putih

Ehhh ada lagi pokok mak kat kampung yang cantik. Dalam banyak-banyak pokok keladi, Syngonium Caladium Icicle ni paling cantik kot. Keladi putih dengan border hijau pada tepi tu memang nampak cantik. Pokok keladi putih hiasan yang unik dan rare. Jarang nampak kot kan?

Biasa nampak jenis daun lebar hijau besar tu je. Keladi putih ni bukan daun dia je berwarna putih tapi paling menarik bahagian daun dia jenis beralun tepi-tepi tu. Cantik kan? Ini pun dah cop awal-awal kat mak nak anak pokok dia.

Mostly jenis pokok keladi ni mak Fiza letak bawah pokok biar redup sebab spesis pokok keladi ni manja sikit. Tak tahan panas direct cahaya matahari. Kena letak tempat redup redup dan tak direct matahari.

Fiza pun baru nak berjinak jinak jaga pokok keladi. Setakat ni dah bawa balik rumah, letak dalam pasu okay  je hidup sihat. Letak dekat ruang car porch redup dan lembap sikit lah sebab tak terdedah cahaya matahari.

Yang tak bestnya batang pokok dia halus sangat. Risau je kalau terlanggar terus patah. Kena letak kayu tengah dan ikat baru rasa macam stabil sikit pokok tu membesar.

Jenis-Jenis Caladium

Strawberry Star

Gingerland

White Wings

Carolyn Whorton

Fancy Candidum

Postmanjoyner

Red Flash

Elise

Aaron

Pink Beauty

White Queen

Frieda Hemple

White Christmas

Moonlight

Brandywine

Autumn Beauty

Icicle

Fannie Munson

Selain icicle, teringin juga nak ada white queen dan moonlight tu. Macam cantik macam lawa je tengok kalau in real. Kalau dapat free memang tak tolak. Orang kata rezeki jangan ditolak. Siapa pulak yang murah hati nak bagi pokok. Mimpi je lah dulu.


Teh O Panas Di Kala Musim Hujan

Happy Sunday everyone! Dah dekat seminggu lebih cuaca mendung dan ada kalanya hujan. Hujan turun bukan kejap kejap. Ada kalanya lama dan kadang kala hujan lebat dengan petir guruh berlawan-lawan. Di kala hujan ni syoklah duduk rumah berselimut.

Nak keluar jalan pun leceh juga bila musim hujan. Lagipun bahaya drive waktu hujan. Samada kabur tak nampak jalan ataupun jammed satu hal. Lebih baiklah duduk rumah diam-diam. Tak ada hal penting baik duduk rumah je lah kan.
Sekarang masih lagi tempoh PKP Pemulihan. Adalah lebih baik sekiranya duduk di rumah jika tak ada hal penting untuk keluar. Duduk di rumah dugaan utamanya susah nak tepis bab lapar. Lagi lagi waktu hujan. Aduhaii mencabar betul.

Paling tidak pun, buat air teh O panas atau kopi panas. Stok
biskut lemak
 wajib ada kat rumah. Fungsinya memang buat kudapan di kala perut lapar minta makanan. Hidangan ringkas dan mengenyangkan bila perut tiba tiba rasa lapar.

Walaupun tak betul betul kenyang seperti makan berat. At least perut terisi. Nikmat apa yang lagi yang kita dustakan? Cukup nikmat makan biskut kering cicah air panas. Agak agak masa lapar, berapa keping biskut boleh habis tanpa sedar. Lepas satu, satu lagi biskut di cicah.

Lainlah kalau kau orang sejenis yang tak layan biskut kering. Memang tak terasa nikmat sedap sekeping biskut cicah air. Orang dulu dulu mesti cicah dengan teh O atau kopi O kan. Kenapa mesti minuman yang O? Lebih sedap mungkin?

Cara buat teh panas orang dulu pun lain, ada yang masak dalam periuk serbuk teh campur air. Ada yang gunakan penapis kain tu. Zaman sekarang tak payah dah. Guna uncang lagi cepat dan mudah. Teh O pun dah bermacam macam perisa ada. Tapi yang klasik juga jadi kegemaran ramai.

Yang nak diet haruslah minum teh without sugar and milk. Kalau tanpa gula dan susu, Fiza lebih suka green tea lagi. Rasa dia lebih sedap tak pahit dan tak kelat sangat.


3 Jenis Cincin Dalam Perkahwinan (Merisik, Bertunang dan Nikah)

Cincin bukan sekadar hiasan yang dipakai di jari. Cincin merupakan simbolik dalam sesebuah perkahwinan. Dalam adat masyarakat melayu, urusan perkahwinan dijalankan secara berperingkat iaitu bermula dengan acara merisik, bertunang dan seterusnya bernikah.
Disebabkan itulah ada 3 jenis cincin dalam perkahwinan untuk merisik, bertunang dan nikah. Tapi ada juga yang kata 4 jenis cincin iaitu cincin merisik, bertunang, nikah dan juga cincin belah rotan. Mana satu yang betul tak pasti lah.
Ini cuma adat sahaja. Bagi yang mampu tu boleh lah bagi sampai 4 jenis cincin. Pemilihan cincin pun penting, bukan boleh main hentam je jenis cincin. Bakal pengantin boleh lah mula ambil tahu pasal cincin ni. Kot lah nak survey cincin tunang, jangan terlupa nak beli cincin merisik.
1. Cincin Merisik
Orang kata merisik ni penting sebagai langkah pertama sebelum ke peringkat bertunang. Acara merisik ni biasanya keluarga lelaki atau lelaki itu sendiri akan pergi ke rumah keluarga perempuan untuk bertanyakan status samada masih belum berpunya atau sudah berpunya.
Untuk menyempurnakan majlis merisik, pihak lelaki akan bawa sebentuk cincin untuk diberikan kepada pihak perempuan. Cincin akan disarungkan oleh bakal ibu mertua perempuan sebagai tanda bakal jadi menantunya.
Dalam sesi merisik, keluarga kedua dua pihak juga akan membincangkan untuk menetapkan tarikh pertunangan. Biasanya cincin merisik ni simple je.
Cincin Belah Rotan
Biasa dengar kan orang sebut cincin belah rotan? Orang dulu dulu panggil cincin merisik ni cincin belah rotan sebab design cincin belah rotan ni adalah yang paling simple. Tak ada sebarang batu atau permata.
Kenapa di panggil cincin belah rotan tu tak pasti lah. Bukan sebab dibuat daripada rotan. Mungkin sebab bentuknya bulat macam rotan. Tapi cincin belah rotan dulu dulu jenis cincin emas padu. Tak macam cincin belah rotan sekarang, ringan betul. Itupun dah mahal!
2. Cincin Bertunang
Pertunangan pula adalah simbolik kepada mengikat janji untuk ke peringkat seterusnya iaitu nikah. Umpama mengikat janji untuk ke jinjang pelamin. Dalam Islam di anjurkan untuk bertunang bagi mengelak fitnah.
Dalam fasa pertunangan ni adalah untuk mengenal hati budi bakal pasangan dan keluarga. Tempoh pertunangan bergantung kepada persetujuan kedua dua pihak.
Cincin tunang diberikan oleh pihak lelaki kepada pihak perempuan yang mempunyai batu permata kecil tersusun sebaris.
Cincin tersebut membawa makna dan harapan yang besar daripada pihak lelaki. Dan bakal pengantin pastinya akan menjaga ikatan sebaik mungkin.
Ingat lagi, cincin tunang simple je kami berdua pilih untuk majlis bertunang dulu. Ikut bajet yang ada, dulu harga emas RM12+ lagi lah.
3. Cincin Nikah
Setelah selesainya lafaz akad nikah dan kabul. Mengikut adat dan budaya Melayu, cincin nikah akan disarungkan di jari manis pengantin perempuan sebelah kanan dalam upacara membatalkan air sembahyang.
Ada juga pengantin yang menyediakan cincin kahwin sepasang untuk disarungkan ke jari pasangan. Cincin Nikah sebagai simbolik status sebagai pasangan suami isteri.
Untuk cincin nikah, cincinnya lebih hebat dan harganya lebih mahal berbanding cincin merisik dan bertunang. Cincin nikah emas diperbuat daripada emas yang mempunyai batu permata satu dan besar.
Jari Yang Betul Untuk Sarung Cincin Tunang dan Kahwin.
Dup dap dup dap rasa bila acara sarungkan cincin tu kan? Lepas tu mulalah gabra tak tahu nak hulurkan jari tangan mana satu. Itu pun dah boleh buat kita berdebar dah. Silap hulur termalu diri sendiri lah nanti.
Mengikut adat orang melayu, jari yang betul untuk sarungkan cincin tunang adalah jari manis sebelah tangan kiri. Jari manis tangan sebelah kanan untuk disarungkan cincin kahwin.
Faham sudah? Jangan terbalik pula nanti. Tapi ada orang kisah lagi ke pasal tu?
Fiza dulu tak ada cincin nikah, gantikan dengan rantai tangan untuk nikah. Sebabnya dah ada dua cincin, cukuplah untuk dipakai dua jari manis kanan dan kiri. Banyak banyak pun jari manis ada dua je kan.
Cincin Untuk Lelaki
Jika ada bajet lebih atau nak sediakan cincin untuk lelaki pun boleh. Tapi tidaklah wajib pun. Untuk memilih cincin lelaki, pastikan tidak memilih cincin emas, emas putih mahupun suasa kerana haram dipakai oleh lelaki. Ingat tu!
Sebagai pilihan, boleh memilih cincin perak ataupun platinum. Cincin perak harganya lebih murah daripada platinum yang designnya lebih moden dan terkini.
Bab cincin ni, ikut adat orang dulu sekurang kurangnya ada satu cincin belah rotan buat merisik dan tanda perkahwinan pun dah cukup dah.
Zaman sekarang ada yang masih mengikut ada dan ada juga yang mengikut adat luar. Macam macam pembaharuan sampai adat dilupakan.
Tapi semua tu hanya sekadar adat. Tidak diwajibkan. Ikut kemampuan masing-masing untuk menyediakannya.
Sebaiknya beli lah cincin emas. Cincin emas ni harganya boleh tahan mahal juga. Tak silap Fiza lebih mahal dari emas 999. Tapi nilai harganya lebih rendah jika dijual balik untuk pelaburan.
Sumber info :
pengantinbaru


Bila Tekak Teringin Nak Makan Mee Kari, Masakkan Aje!

Kalau ada yang perasan, lately Fiza dah kurang post gambar makanan. Bukan tak masak. Masak je! tapi itulah bila datangnya mood tak menentu dan kecelaruan mood.
Semua benda nak buat serba tak kena. Masak pun benda yang simple-simple je yang selera nak makan.
Nak ambil gambar lagi lah tak ada mood. Punya lah teruk dia punya mood mengalahkan ibu mengandung. Kalau mengandung betul, entah macamana lah agaknya nanti kan.
Harap ada rezeki mengandung tak mengidam macam-macam. Jenuh husband nak layan isteri nanti. Bak kata arwah seniman P.Ramlee "siapa tak sayang bini oiii"
Semalam husband keluar kejap, sempatlah nak kirim barang-barang nak buat mee kari. Tiba-tiba dia datang mood rajin. Dah ada mood rajin tu jangan tanguh-tanguh dah.
Mujur kerja masak mee kari tak separuh jalan. Alhamdulillah siap mee kari. Macam biasa tak pernah cukup rencahnya. Cili besar merah lupa nak tulis dalam list.
Takpelah, dah letak cili kisar masa tumis kira ada rasa pedas juga lah tu.
Rezeki jugalah dapat beli kerang yang saiznya besar sikit. Sejak PKP tu makin susah nak dapat beli kerang. Baru baru ni jelah baru ada rezeki makan kerang. Harga boleh tahan sekarang eh? Beli sekilo setengah dah RM21.++. Tapi puas hati lah kerangnya agak besar jugalah.
Tips Bersihkan Kerang dan Cara Masak Kerang Tak Kecut
Fiza biasa basuh kerang guna serai atau garam sampai bersih. Lepas tu rebus tanpa air. Lepas cuci kerang, toskan lepas tu masuk terus dalam kuali. Letak serai dan halia. Biarkan sampai masak. Tak perlu letak air.
Tanda kerang dah masak, kulit dia terbuka. Bila ada yang dah terbuka tu tandanya dah masak dah tu. Angkat masukkan dalam bekas yang berisi air batu. So nanti kerang tak melekat pada kulit dan senang kopek. Kerang pun nampak fresh tak kecut.
Masak mee kari Fiza tak campurkan sekali dengan kerang dalam kuah. Nak makan baru letak dalam mangkuk. Sayur sawi pun sama. Tak suka nak campur semua rencah dalam kuah. So nanti kuah boleh simpan lama sikit dan lambat basi. Sayur pun tak lecur lama.
Buat style macam ni senang. Mudah kerja untuk yang tak makan kerang, tak makan sayur. Tak nak tak perlu ambil. Tapi kalau dah campur dalam kuah, jenuh nak mengasingkan rencah. Lagi satu akan menyebabkan pembaziran.
Lagi satu nak simpan kuah, Fiza habiskan rencah sesiap. Esoknya nak makan panaskan kuah dan letak rencah baru macam fishball, fishcake dan tauhu. Baru lah rasa sedap sikit.
Tips Kuah Mee Kari Pekat
Nak kuah pekat boleh tambah kentang rebus atau keledek yang dah siap rebus dan lenyekkan. Tak ada keledek letak kentang lenyek pun okay. Nak kerja mudah. Fiza potong kentang terus blend je. Tak perlu rebus dan lenyek. Lagi cepat kerja lah.
Nak guna cara tradisional macam biasa potong dan rebus, kemudian lenyekkan. Macam banyak kerja kan? Boleh tiru masak cara Fiza dengan cara blend terus masukkan dalam kuah. Jimat masa dan kerja.
Keledek tu lagi sedap kalau letak, dia akan rasa kuah tu manis-manis sikit. Mak Fiza cakap lah.
Nak kuah tu lagi rasa sedap, selain blend udang kering. Tambah sikit udang fresh. Rasa manis udang pun sedap juga.
Hidangkan mee kari dengan kopi tarik memang sedap. Sambil menulis ni pun boleh kecur air liur. Aduhaii. itulah kalau teringin kena rajin nak memasak.
Nak beli kadang tak kena dengan tekak. Memang leceh masak mee kari ni. Banyak banyak nak sediakan. Kalau tak 2 jam kat dapur tu tak sah. Sesekali boleh lah layan.
Resipi mee kari masak cara fiza
 mungkin tak sama dengan orang lain, ikut kaedah masak cara masing-masing. Kalau nak cuba cara Fiza silakan atau boleh google mana mana resipi mee kari yang mana senang pada kau orang.
Malas nak taip semula resipi mee kari, silalah klik link resipi tu kalau nak cuba.


Burger King Malaysia Locates Another Outlet at Mid Valley Megamall; Let's You Eat Whenever, Wherever

Burger King Malaysia, siapa tak kenal. Nama Burger King Malaysia ni memang dah gah sebagai salah satu restoran makanan segera dengan servis
online food delivery
 yang sangat ohsem! Para peminat Burger King juga ramai dan masing-masing seakan tidak sabar untuk mencuba pelbagai menu baru dan klasik di Burger King ini.
Satu berita terbaru yang ada kaitan dengan Burger King telah membuatkan para peminatnya semakin gembira. Berita tersebut adalah mengenai Burger King Malaysia yang baru saja membuka cawangan terbaru mereka di Mid Valley Megamall dengan dekorasi restoran yang kelihatan sangat mewah.
Berbalik pada restoran cawangan terbaru Burger King ini, reka bentuk restoran konsep ‘20 / 20 Garden Grill ’ telah dibina dengan pemanggang tembaga semula jadi. Konsep tampilan Burger King ini seakan kembali ke zaman retro. Makin menarik apabila tempat duduknya disediakan dalam susun atur seakan gerai dengan meja makan gaya jamuan untuk duduk santai ramai-ramai.
20/20 Garden Grill telah dikembangkan sejajar dengan prinsip reka bentuk BURGER KING's® dan mempamerkan estetika yang asli, hangat dan berani. Reka bentuk baru yang seakan mengembalikan kenangan bersejarah dapat menonjolkan nostalgia zaman awal jenama BURGER KING®.
Pelbagai pilihan tempat duduk yang selesa turut ditawarkan untuk para tetamu termasuk bilik, meja komuniti dan tempat makan gaya jamuan dalam persekitaran lebih menarik, hangat dan selesa.
Menggabungkan bahan semula jadi dengan palet warna terang, hiasan ddalam gaya yang menarik. Makin terserlah dengan set pencahayaan yang lengkap. Tambahan pula, boleh dikatakan hampir semua orang tahu yang burger dari Burger King ini dipanggang dengan api yang sempurna untuk lebih rasa, jadi jika anda tidak mahu ketinggalan untuk merasai burger sebegini, janganlah tunggu lama-lama.
Dari jam 18:00 hingga 21:00, setiap hari ada dan inilah peluang anda untuk menikmati makanan segera yang lazat! Burger dan ayam goreng? Jangan cakap lagi kerana ini adalah gabungan menu makan malam yang memang hebat!
Burger selalu merupakan idea yang baik untuk makan kerana rasanya yang sedap dan mengenyangkan juga. Ditambah dengan tawaran makanan yang ditawarkan oleh pihak Burger King dengan hanya perlu membayar sebanyak RM13.90 untuk satu set penuh, memang sangat berbaloi untuk dinikmati.
Tawaran makanan ini sangat sesuai dan untuk menunya ia mengabungkan burger, cheesy fries, ayam goreng, dan juga minuman. Malah anda juga boleh memilih dari dua burger yang berbeza sama ada Burger Ayam Bakar atau Cheeseburger. Tak ke murah tu? Ohya, jika nak makan menu ini di luar waktu yang telah ditetapkan, anda masih boleh mendapatkannya dengan harga RM16.90. Beza sikit saja.
Lepas ni kalau terasa nak makan burger sebagai menu makan malam, jangan teragak-agak untuk mencuba menu dari Burger King. Lagi-lagi jika kebetulan berada di sekitar kawasan Mid Valley, bolehlah berkunjung sendiri ke sana.Jangan lupa juga untuk mengambil beberapa gambar untuk dimuatnaik ke Facebook, Twitter dan Instagram untuk detik gembira anda bersama burger Burger King dalam suasana premis yang superb.
Seperkara lagi, setelah seharian bekerja dengan rasa penat ditambah perut berbunyi lapar, sesekali makan malam dengan menu sedap dari Burger King pun seronok juga.
Tak payah nak susah payah terus ke restoran Burger King untuk order, terus balik ke rumah dan buat tempahan melalui website
Foodpanda
. Kemudian tunggu makanan yang dihantar oleh Foodpanda sampai depan pintu tanpa perlu bersusah payah. Burger King’s Perfect Dinner Deal memang tidak mengecewakan.
Foodpanda juga sama. Balik kerja boleh terus berehat depan TV sambil menikmati burger sedap yang terbaik. Jom makan burger dari Burger King! Sedap sangat-sangat! Memang puashati!


Caladium 'Thai Beauty' Daun Keladi Pink Cantik

Dulu tak pandang pun pokok keladi hiasan ni. Sejak rakyat Malaysia dah mula bertukar hobi kumpul tanaman hiasan, bermacam-macam jenis keladi hiasan jadi rebutan. Ada banyak jenis keladi hiasan yang ada.
Pokok keladi viral yang popular tentulah pokok monstera. Orang kampung panggil pokok keladi je. Ramai yang suka pokok keladi ni sebab cara penjagaan pokok keladi hiasan ni mudah.
Caladium 'Thai Beauty'
Satu lagi koleksi pokok keladi hiasan mak di kampung Caladium 'Thai Beauty' atau Caladium Thai Style. Caladium Thai Beauty macam sejenis pokok keladi yang rare. Bahasa kampungnya orang panggil keladi corak batik. Betul ke?
Cantik kan daun keladi hiasan berdaun warna pink. Corak dia sangat unik dan nampak jelas corak batik tu. Dua kali pandang dah macam rupa ular sawa batik pula eh.
Pokok keladi jenis pokok hiasan yang mudah ditanam dan dijaga sebab tu ramai yang suka dengan pokok keladi hiasan ni. Tidak memerlukan cahaya yang banyak dan sangat sesuai di jadikan pokok keladi hiasan dalam rumah.
Cara Penjagaan Pokok Keladi Hiasan
Pokok keladi sesuai di tanam atau diletakkan di tempat yang terlindung daripada sinaran matahari terus pada pokok. Pancaran matahari yang terik boleh menyebabkan daun keladi mudah lecur jika terdedah kepada cahaya matahari secara berterusan.
Disebabkan pokok keladi ni sangat sensitif kepada kepanasan dan cahaya matahari yang terus, ia memerlukan siraman yang kerap dan juga baja yang mencukupi.  Pastikan tanah sentiasa lembap. Dalam masa yang sama pastikan air tidak bertakung dan tanah tidak kering.
Sebaiknya siram 2 kali sehari jika cuaca panas. Boleh gunakan baja kimia untuk pertumbuhan daun yang lebat. Pastikan tabur baja jauh sikit daripada batang dan daun untuk elakkan lecur pada bahagian tersebut.
Cara Tanam/Pembiakan
Pokok keladi mempunyai akar besar atau yang berisi dipanggil ubi. Pastikan ambil sekali dengan akar dan ubinya untuk tanam. Buat lubang tak perlu dalam sangat supaya sistem akar lebih mudah hidup terbentuk.
Pokok keladi hiasan akan nampak lebih cantik di tanam dalam pasu. Jika dibiarkan tanam atas tanah dia akan hidup bersepah dan tak tersusun. Susah juga nak uruskan penjagaan pokok keladi tu nanti.
Jenis keladi hiasan memang cantiklah dibuat hiasan. Yang jenis boleh makan tu, batang dan isi dia sedap dibuat sayur. Isi keladi sedap juga dibuat pengat atau kerepek. Aiskrim keladi pun sedap!
Pokok keladi memang cantik dengan daunnya yang lebar tu. Tapi awas, ada jenis pokok keladi yang beracun iaitu getah yang keluar dari bahagian batang, daun dan isinya. Jadi, bila kita potong tu kena berhati hatilah takut terkena getah.
Getah keladi kalau terkena pada kulit boleh menyebabkan gatal-gatal. Yang ada anak kecil tu, pastikan letak pokok keladi di tempat yang sukar di capai anak-anak atau letakkan jauh dari tempat laluan. Safety first. Selidik dulu jenis pokok yang sesuai untuk dibuat hiasan dalam atau luar rumah okay.